EDITORIAL 


EVANGHELIE ŞI CULTURĂ 


Raporturile dintre Evanghelie și cultură au trecut 
de-a lungul timpului prin diferite etape, conform spiri- 
tului vremurilor. Încă de la începuturile sale, creştinismul 
s-a confruntat cu diversele culturi ale lumii de atunci, 
reușind în cele din urmă să-și facă drum prin istorie, nu 
ca un concept trecător, ci ca unul major și hotărâtor 
pentru multe culturi umane. 

Aşa s-a ajuns ca Orientul Mijlociu și Asia mai întâi, 
nu mai puţin Europa să devină leagăne ale creștinis- 
mului. 

Conform cu învăţătura întemeietorului creştinismu- 
lui, Domnul nostru lisus Hristos, exprimată și prin cuvin- 
tele,„Să nu socotiți că am venit să stric Legea sau Proo- 
rocii, n-am venit să stric, ci să împlinesc” (Matei 5,17), 
primii creştini au căutat să Îl propovăduiască pe Acesta 
ţinând mai întâi cont de aspectele culturii celor de 
alt neam. 

Este sugestiv dialogul Apostolului Pavel cu atenienii, 
felul în care el, pornind de la conceptul „Dumnezeului 
necunoscut” pe care ei nu-L știau, însă Pavel Îl cunoştea 

şi ÎI propovăduia, a putut să exprime noua învăţătură 
fără să lezeze, fără să provoace, chiar dacă unii l-au luat 
în râs. Dar au fost și dintre aceia care „alipindu-se de el, 
au crezut” (cf. Faptele Apostolilor cap. 17). 

Să rămânem pentru moment în patria grecilor și să 
ne aplecăm asupra paginilor scrise de eruditul teolog 
român preotul profesor loan G. Coman. În lucrarea Pro- 
bleme de filosofie și literatură patristică (Ed. Institutului 
biblic și de misiune ortodoxă, București, 1995) el studi- 
ază la un moment dat,„raportul dintre literaturile greacă 
profană şi greacă creştină” intitulat sugestiv Între Parnas 
şi Tabor”.„Parnasul și Taborul, spune el, sunt două puncte 
cardinale ale străduinţelor noastre spre ideal și sfinţenie: 
din Parnasul elenic, muzele de odinioară au făcut să se 
răspândească până departe neîntrecutele melodii ale 
celor mai alese spirite ale vechii Grecii. (...) Din Taborul 
creştin, Fiul lui Dumnezeu și al Mariei din Nazaret a răs- 
pândit lumina cerească a transfigurării pentru îndum- 
nezeirea omului și universului. (...) Lumina taborică s-a 
întâlnit cu armonia muzelor parnasiene în anul | al erei 
noastre” (p. 9). 

Ce a rezultat din contactul acestor două literaturi: 
elenă și creștină? Confruntare la început, apropiere și 
întrepătrundere mai apoi. 

Potrivit sorţilor, apostolii Mântuitorului au mers să 
propovăduiască Evanghelia „la toate neamurile” (cf. 
Matei 28,19). Conflictul iniţial dintre spiritul creștinis- 
mului și cultura neamurilor, a fost evident. Să ne gândim 
numai la perioada în care unii creștini se socoteau ai lui 
Apolo, alţii ai lui Pavel, alţii ai lui Hristos, ș.a.m.d. 

A apărut atunci controversa asupra circumciderii 
străinilor încreştinaţi. 

Nu putem uita zbuciumata perioadă a persecuțiilor 
în care principala vină a creștinilor era refuzul de a se 
închina zeilor. 

Din toate creștinismul a ieșit biruitor în sensul că nu 
şi-a diluat esenţa, dimpotrivă și-a cristalizat-o, s-a răs- 
pândit și s-a fortificat în toate laturile pământului. Prin 
acest fapt s-a pecetluit soarta multor etnii și popoare 
care au devenit creștine și s-au dezvoltat ca atare. 

Fenomenul acesta, aflat în legătură cu activitatea 
misionară a Bisericii, poartă numele de,în-culturalizare”. 
Etimologic vorbind termenul desemnează inserarea 
unei noi valori conceptuale în moștenirea culturală a 
cuiva. El se poate aplica tuturor oamenilor și în general 
tuturor aspectelor vieţii. 

În creştinism termenul s-ar putea traduce prin efor- 
tul de a prelua elemente ale culturii autohtone și încer- 
carea de a reda cât mai pe înţelesul oamenilor mesajul 
Evangheliei. 

Ce însemnează în concret aceasta? Unul dintre orto- 
docşii participanţi la o întâlnire teologică misionară a 
sesizat că la un moment african de rugăciune cei pre- 
zenţi au scos tobele tradiţionale și au început să cânte 
imnuri religioase autohtone. 

Creștinismul african, spre deosebire de cel european, 
nu este unul specific locului, a trebuit să-și croiască 
drum printre tradiţiile de până atunci ale localnicilor și 
astfel o Biserică respectabilă din punct de vedere istoric 
a permis prezenţa tobelor la slujbele proprii, ca mod al 
credincioşilor de a participa la actul de cult. 

Până la urmă, însăși universalitatea lui Hristos pre- 
supune feluri diferite de a-L gândi, iar acestea nu le 
poate nimeni nega sau schimba. Astfel, unui european 
îi este impropriu să-L definească pe lisus ca și „elibera- 
tor“, în sensul în care îl consideră teologia din America 
Latină sau în modul cu totul diferit în care îl concepe 
Teologia Africii. 

În ce ne priveşte pe noi românii, raporturile dintre 
Evanghelie şi cultură au fost fireşti încă din momentul 
formării noastre ca popor latin și creștin de obârșie 
răsăriteană. 


După cum spunea academicianul Virgil Cândea,„cul- 
tura românească, în tot ce are ea specific și major este 
o cultură creștină, întemeiată pe Evanghelia înţeleasă 
ca Scriptură sacră și mesaj. Se poate reconstitui această 
cultură de cel puţin șapte secole prin documente și 
izvoare narative”, 

Astfel, „cultura creștină, evanghelică, a salvat pe 
români până și în epoca cea mai aspră a persecuției 
creştinismului în ţara lor, comunismul” (Axinte Frunză, 
Un modern la Athos, introducere de acad. Virgil Cândea, 
Ed. Anastasia, București, 2001, p. 16). 

Nu putem deci decât să fim mândri de o astfel de 
cultură creştină, chiar dacă la ora actuală unii europeni 
se cam îndepărtează de rădăcinile creștine. Dar secula- 
rizarea pune tot mai mult stăpânire pe culturile euro- 
pene. 

De aceea, să salvăm spiritul creştinismului, la noi în 
ţară și în Europa. Idealurile pe care le prezintă cultura 
creştină pe care ne-o dorim, asupra cărora merită să ne 
aplecăm mai des, sunt concentrate în jurul Binelui, Ade- 
vărului și Frumosului, care vin de la Dumnezeu și au fost 
date odată pentru totdeauna în dar oamenilor. 

BISERICA DIN BANAT SUB PRIGOANA 
COMUNISTĂ. 
CONDAMNAŢI PENTRU PUTEREA CREDINȚEI 


Este greu, dar nu imposibil, să rememorezi anii de 
cumplită teroare parcurşi între 1947-1989, care au mar- 
cat iremediabil destinul celor de vârsta a treia, pentru a 
scoate la iveală adevăruri ce se doresc uitate, pierdute, 
ascunse. 

Dacă în paginile cărţii Cărările speranţei, care au văzut 
lumina tiparului în nu mai puţin de XI volume, am încer- 
cat să realizeze o incursiune cât mai detaliată a epocii 
duplicitare în care am trăit, prezentând destine ale rezis- 
tenţei anticomuniste din Banat, acum mă voi limita în a 
evoca nume de slujitori ai altarului care şi-au purtat cu 
demnitate crucea, dincolo de limitele posibile ale sufe- 
rinţei umane. 

N-am să mă refer la date biografice legate de exis- 
tenţa fiecăruia dintre ei, prezentate de altfel în paginile 
volumelor amintite, ci la momente inedite petrecute fie 
în subsolul securităţii, fie dincolo de gratiile închisorii, 
în anii de recluziune oferiţi cu dărnicie de instanţa Tri- 
bunalelor Militare. Durerile şi umilinţele la care au fost 
supuşi n-au fost doar ale lor, ci şi ale familiilor lor. 

Evocând evenimentele de odinioară și pe cei ce le-au 
fost victime nevinovate îmi revin cu obstinaţie în memo- 
rie, cuvintele rostite la Casa Albă de J.F. Kenedy:,lartă-ţi 
duşmanii, dar nu uita niciodată numele lor” Născut creș- 
tin, Biserica a fost un factor determinant în dezvoltarea 
poporului român. 

Obligaţi să ne apărăm libertatea, demnitatea, cre- 
dinţa și nu în ultimul rând, bucata de pământ, am cerut 
de-a lungul timpului ajutorul Divinităţii, şi l-am avut. 
Mulţumirile aduse Celui de Sus s-au materializat prin 
ridicarea de biserici și mănăstiri devenite pe parcurs 
adevărate lăcașuri de cultură. Primii ştiutori de carte vor 
fi călugării. Noi n-am avut, asemenea Occidentului, pic- 
tori sau sculptori decât abia spre sfârșitul secolului al 
XIX-lea, dar am avut meșteri iconari de certă valoare. 
Sunt binecunoscute versurile:,...ș-avea o fată, fata lui / 
icoană-ntr-un altar s-o pui / la închinat” (G. Coșbuc — 
Nunta Zamfirei). 

Primele tiparniţe sunt plasate, de asemenea, pe lângă 
mănăstiri. Lăcașul sfânt a fost cel care a susţinut lupta 
binelui contra răului, a luminii contra întunericului. 

Elita satelor era formată din preot, învăţător și către 
a doua jumătate a secolului al XIX-lea și de notar. După 
anul 1947, cei ce se căţăraseră în vârful ierarhiei sociale 
au început campania de denigrare a purtătorilor de odăj- 
dii. Dacă la început au făcut-o cu puţină discreţie, trep- 
tat, treptat și-au dat arama pe faţă. De când se știe el, 

românul și-a început ziua făcându-și semnul crucii și apoi 
murmurând o rugăminte scurtă ce o finaliza cu Doamne 
ajută!. 

Pentru a-și consolida puterea, partidul unic i-a urmă- 
rit cu atenţie pe cei ce frecventau biserica, luând treptat 
măsuri contra lor. Tinerii care doreau să urmeze cursurile 
facultăţii de teologie erau obligaţi să motiveze dorinţa 
lor şi-n același timp se căuta să-i convingă să renunţe. 

Prin Constituţie, Biserica era apărată de lege. Una se 
afirma însă și alta era realitatea. Cei care aveau funcţii în 
U.T.C. sau în PM.R. nu s-ar fi putut căsătorii religios la 
biserică, decât cu mare discreţie sau în familie. Taina 
botezului avea loc de asemenea cât mai departe de ochii 
indiscreţi. Studiul religiei a fost înlăturat din școli. 

Pentru a putea respecta ordinea desfășurării faptelor 
voi aminti ziua de duminică 26 iulie 1914, dată la care 
s-a declarat începerea primului război mondial. Ce a 
gândit, ce a simţit părintele Coriolan losif Buracu în clipa 
când reprezentanţii puterii austro-ungare l-au ridicat din 
din altarul bisericii din Mehadia, fără să i se permită să 
dezbrace odăjdiile. Era prima arestare. Condus iniţial la 
Orşova, i se va schimba itinerarul şi va poposi la Caran- 
sebeş fiind locatarul închisorii pentru o lună de zile. 

Ca reprezentant al PN.T.-ului, Coriolan |. Buracu — pro- 
topop militar, pensionar - va supraveghea un centru de 
vot de la Breaza. Manifestându-și bucuria că PN.T.-ul a 
câştigat în alegeri, este crunt bătut de reprezentantul 
F.N.D. și de militarii din subordinea acestuia. 

Pentru a evita pericolul unei arestări, se refugiază în 
Banatul natal, dar nu se duce de la început la Prigor, ci 
la părintele Suta Tiberiu din Lăpușnicu Mare, un prieten 
bun. Intrat deja în vizorul securităţii, părintele Suta Tibe- 
riu va fi arestat a treia zi de Paşti 1948 și condus la sediul 
securităţii din Oraviţa. Timpul se scurge nemilos de încet 
şi anchetatorii nu-l bagă în seamă. Preotul Sura Tiberiu 
declară greva foamei. Adus în grabă mare la Timişoara, 
va fi locatarul arestului 1 al securităţii de aici. Fără a fi 
anchetat, fără a trece prin instanţă, este trimis direct la 
Aiud, de aici la Ocnele Mari, pentru ca în final să ajungă 
la Poarta Albă. 

A ştiut să suporte munca epuizantă la care a fost 
supus, dar n-a uitat o clipă că este slujitorul Domnului. 
A găsit o vorbă de încurajare faţă de cei cu care a împăr- 
ţit calvarul. În noiembrie 1953 va fi eliberat dar cu pre- 
cizarea :„să fie atent supravegheat”. 

Să revenim la părintele protopop Coriolan |. Buracu. 
Va fi, de asemenea, arestat în cursul anului 1948 și ală- 

are nu mai puţin de 32 de volume. Incapabili să-i atribuie 
o vină, va fi totuși condamnat conform Sentinţei cu 
nr.1092/1949 la un an închisoare. 

Considerat foarte periculos, avea o cultură deosebită, 
ţinea predici care impresionau, n-a fost lăsat să se bucure 
prea mult de libertate și în baza Ordinului D.G.S.S. 
nr.8/24/08-04 din 1952 este din nou arestat și condam- 
nat administrativ - arestatul nu trece prin instanţă. Con- 
damnarea venea direct de la București pentru securitate. 
Încasase 16 luni. Pedeapsa o va executa la canal, unde 
era nevoie stringentă de muncă. 

Să rămânem legaţi de anul 1948. Î.PS. Sa, dr. Nicolae 
Corneanu, Mitropolitul Banatului, va fi arestat la Caran- 
sebeș, la începutul lunii septembrie 1948. Adus în grabă 
la Lugoj, va avea prilejul să-l cunoască pe maiorul Kling, 
dar nu va rămâne, căci Timișoara îl aștepta nerăbdătoare 
să-l instaleze în arestul 2, într-o celulă dotată doar cu un 
prici. Pentru început a fost deposedat de șireturile de la 
pantofi și de cureaua de la pantaloni. Pofitit la interoga- 
tor la maiorul Moiș Aurel, i-a fost dat să audă înșiruirea 
sfinţilor şi „să fie tratat cu pumni și picioare” fiindcă 
ascunde adevărul. Adevărul dorit de anchetator. A avut 
prilejul să cunoască umilinţa, frigul și foamea, dar le-a 
biruit pe toate prin puterea rugăciunii. Va fi eliberat spre 
sfârşitul lunii decembrie 1948. A știut ca nimeni să înţe- 
leagă valoarea spirituală a unui „om” adevărat. 

Pagina 155 a volumului 2 ce formează Dosarul cu nr. 
68/1948 prezintă un tabel cu persoanele arestate care 
aveau legătură cu Doran Nicolae, realizat la data de 20 
decembrie 1948. Lista începe cu preotul Lupinca loan, 
zis Fomia, paroh în comuna Greoni. Sunt ridicate de 
acasă, odată cu preotul, fiica Lupinca Eleonora, mama 
preotului Lupinca Floarea și soacra Susnea Maria. Cât 
timp au fost reţinute în subsolul securităţii, nu s-a aflat. 
Prin sentinţa dată în 8 august 1949 cu nr.1305, condam- 
narea parohului va fi de doi ani închisoare. Îi va executa 
muncind din greu, dar fără să-și piardă credinţa. 

Biserica era recunoscută prin lege, dar slujitorii ei erau 
în permanentă supraveghere. Referindu-mă doar la pre- 


oţii din Banat pe care am avut prilejul să-i cunosc, în 
special din filele adunate în dosarele de anchetă, am 
înţeles că au însemnat, dincolo de gratii, oaza de spiri- 
tualitate într-un uriaș deșert al suferinţei. 

Dosarul cu nr.18/1949 îl are ca protagonist pe părin- 
tele Raţeg losif din comuna Verendin care va fi arestat 
la 1 februarie 1949. Ambuscadele care avuseseră loc 
între cei grupaţi în munţi și forţele securităţii debutaseră 
încă din 1948. 

Să nu uităm procesul din iunie 1949, prima condam- 
nare la moarte (pe ţară) urmată de execuţia de la Pădu- 
rea Verde din 16 iulie 1949. Sentința dată în 22 noiembrie 
1949 cu nr.1810,îlva condamna la 8 ani de temniţă grea. 
| se vor pune imediat lanţurile la picioare. Bogat în ares- 
tări, anul 1949 îl va avea printre musafirii securităţii și pe 
părintele Nicolici Alexandru din Teregova, încă din 5 
martie 1949. după ce va trece prin anchete inumane, va 
fi deferit justiţiei și la data de 25 ianuarie va fi condamnat 
la 15 ani de temniţă grea. Sentința motiva: „crimă de 
uneltire contra orânduirii sociale”. 

Adevărul era altul. Rugat de cel ce conducea Organi- 
zaţia Naţional Creştină de Luptă contra Comunismului, 
col. Uţă loan, să preia jurământul celor ce se alăturaseră 
organizaţiei, părintele o va face. Unii dintre cei ce-au 
depus jurământul s-au spovedit și s-au cuminecat îna- 
inte. Aceasta a constituit crima de care se făcuse vinovat 
iar părintele, considerat printre autorii morali ai orga- 
nizaţiei, ba chiar un exemplu negativ, sugerându-se să 
fie condamnat la moarte. 

N-ar trebui să uităm că trăiam în secolul XX, că omul 
era considerat cel mai de preţ capital, iar Biserica apărată 
de lege. Și totuși i se vor pune de îndată laţurile la 
picioare și-și va începe periplu după ce a trecut prin 
Caransebeș, apoi Timișoara, se va îndrepta spre Aiud, 
Gherla, Cavnic (lucrând la minele de plumb). 

Ce dorea securitatea să afle de la preoţii arestaţi: 

- ce spuneau oamenii la spovedanii și de ce se spo- 
vedeau? 

- ce discutau oamenii între ei și de ce apelau la preot? 

- de unde aveau oamenii arme și muniții, unde erau 
ascunse? 

- ce legături aveau cu străinătatea? 

Niciunul din preoţii arestaţi nu s-au lăsat convinși, 
nici de promisiunile mincinoase, nici de torturile la care 
au fost supuși, ca să încredinţeze măcar un cuvânt din 
ceea ce i se spusese la spovedanii. Din paginile prăfuite 
ale dosarelor se desprind chipuri demne, adevăraţi mar- 
tiri ai credinţei. 

Securitatea a avut un urât obicei: acela de a aresta 
oamenii și de a-i uita pe aceștia la subsol lungi perioade 
timp. Contribuiau în felul acesta la distrugerea psihică 
a individului. 

Deși ridicat de acasă în noaptea de 17 iunie 1948, 
diaconul Adam Andrei, din Caransebeș, îşi va vedea 

anchetatorul la faţă pentru prima dată la 26 iunie 1952. 
Interesantă este caracterizarea pe care i-o face anche- 
tatorul, sublocotenent de securitate, Ştefi Aurel: ,inteli- 
gent, vorbește frumos, pare sincer în anchetă”. Ce i se 
reproşa? Că făcuse parte din frăţiile de cruce, că nu 
renunţase la vederile legionare şi-şi păstrase legăturile 
cu Filon Verca, Roi Mose, ing. Roman Teodor şi Bălănescu 
Nicolae (condamnat deja la 25 ani M.S.). Judecat în 17 
ianuarie 1953 va fi condamnat la 7 ani închisoare. | se va 
admite recursul, i se reduce pedeapsa la 4 ani închisoare 
și este trimis la Cavnic să ispășească. Va fi eliberat în 
decembrie 1953 după ce depășise cu mult termenul. 
Nimeni nu i-a cerut scuze! 

Evenimentele care avuseseră loc în Ungaria în 1956 
au avut un puternic ecou și la noi în ţară iar securitatea 
a intrat în alertă. Arestările curg și normal se iau măsuri 
contra celor ce slujeau în Biserică. Astfel, în noaptea de 
4 septembrie 1958 este arestat preotul Dobromirescu 
Traian din Caransebeș. Zadarnic va nega în numeroase 
anchete acuzele ce i se aduc, în final„de bună voie şi mai 
ales nesilit de nimeni” (formula clasică folosită la final de 
interogator) pentru că nu mai suporta tortura fizică, va 
accepta că,a fost simpatizant al frăţiilor de cruce și că a 
vorbit contra regimului”. Condamnat la 8 ani închisoare 
ise vor pune lanţurile la picioare şi va colinda închisorile 
de la Arad, Gherla, formațiunea 0957 de la Canal. Foarte 
bolnavvafi adus la Aiud cu menţiunea,vafi supravegheat 
permanent”. Lui i seva alătura protopopul Suru Isaia tot 
din Caransebeș. Când lucrătorii de securitate s-au apucat 
să facă percheziţia (după obicei) au fost impresionați de 
biblioteca părintelui, în care un loc însemnat îl avea car- 
tea religioasă”. Deşi suferind de diabet, insulino- depen- 


dent, nimeni nu va ţine cont și protopopul Suru Isaia 
este trimis dincolo de gratii pentru o perioadă de 8 ani 
închisoare. Deși foarte bolnav și de TBC și de icter, va 
suporta totul murmurând adesea asemenea lui lov: 
„Domnul a dat, Domnul a luat, fie Numele Lui binecu- 
vântat”. Rugăciunea a fost arma nevăzută și cu ajutorul 
ei au învins. 

Când era respectat de consăteni, căutat pentru un 
sfat sau pentru o încurajare, pentru o părere legată de 
muncile agricole, „informaţia” se găsea și instituţia de 
distrugere a omului acţiona cu grăbire. Mâinile harnice 
ale bănăţenilor au contribuit la îmbogățirea frumuseţi- 
lor naturale și s-au opus colectivizării, în speranţa că vin 
americanii. Cereau adesea opinia preotului și-i ascultau 
cuvântul la spovedanie, la predică sau la orice întâlnire 
sau petrecere. Fiu de preot, Nemoian Olimp Traian 
urmează cariera tatălui dovedindu-se demn urmaș al 
acestuia. lubit și apreciat de sătenii din Petnic, va fi mutat 
la Zăgujeni, slujind însă la Ruginoasa. Arestat în octom- 
brie 1959 este alăturat unui grup de șapte persoane și 
deferit instanţei la 5 aprilie 1960. Va fi condamnat la 6 
ani închisoare. Toată perioada detenţiei a petrecut-o la 
Aiud. În acest răstimp a ştiut să-și încurajeze colegii de 
celulă și de atelier, i-a învăţat rugăciuni și a suportat cu 
stoicism și zilele de izolare fiindcă s-a bucurat din plin și 
de pedepse (doar era preot). 

Arestat în 19 iulie 1958 de la domiciliul său din 
comuna Secusigiu, preotul Șipeţean Gheorghe va fi 
acuzat că a fost legionar. După ce a fost tratat din plin 
cu „blândeţea caracteristică anchetelor”, fără a-l face să 
recunoască din acuzele aduse, este trimis în judecată şi 
conform sentinţei nr. 345/9 septembrie 1958 va fi con- 

damnat la 10 ani închisoare. Va face recurs, dar nu i se 
va admite. 

Fiindcă avusese ghinionul să-l cunoască și culmea 
să-l mai și aprecieze pe ziaristul Zaharia Marineasa, pre- 
otul Ciucur Pavel din Plugova este ridicat de acasă „pen- 
tru o scurtă declaraţie” în septembrie 1948. Condamnat 
la un an şi șase luni închisoare prin sentinţa nr.1737/1949, 
nemulțumește securitatea care-i adaugă, prin Decizia 
nr. 52 din 1 martie 1951 administrativ, încă șase luni. Le 
va efectua începând cu data de 7 aprilie 1951 până la 7 
octombrie 1951 „repartizat la muncă grea”. 

Acuzat că-n predicile ţinute în biserică, în cursul anu- 
lui 1956, a elogiat evenimentele din Ungaria, va fi adus 
la securitate în noaptea de 15 octombrie 1959 și tratat 
din plin cu deosebită duritate pentru a fi „sincer” în tot 
ceea ce are de spus. Instanţa respectă indicaţiile securi- 
tăţii și-l trimite dincolo de gratii pentru 5 ani închisoare, 
la data de 4 mai 1960. Nu i se admite recursul și calvarul 
începe cu adausurile oferite încă de la Timișoara. Va fi 
pedepsit cu „neagra” fiindcă n-a respectat ordinele și 
regulamentele și a doua oară fiindcă s-au găsit la per- 
cheziţia din celulă, obiecte nepermise. Întreaga pedeapsă 
a traversat-o la Aiud. Nici un regim politic, și cu atât mai 
puţin cel comunist, n-a făcut excepţie de la a oferi falsa 
imagine prezentată lumii, în timp ce în spatele ei s-au 
folosit cele mai cumplite metode de distrugere a celor 
ce-au încercat să se opună acestei dictaturi. 

Slujitorul altarului, Blidaru Dimitrie, va fi ridicat de la 
domiciliu în noaptea de 31 martie 1958. Percheziţia atent 
săvârşită în noaptea arestării a scos la iveală portrete ale 
regilor, foștilor miniștri, ziarul Porunca vremii, un calendar 
Oastea Domnului și o hartă „România mutilată”. Fusese 
ridicat fiindcă a avut îndrăzneala să se adreseze în scris 
Ministerului Învăţământului, Ministerului Culturii şi 
Comitetului Central, dar fără să semneze scrisorile. În 
cele aproximativ 10 scrisori cerea: reintroducerea stu- 
diului religiei în școli; vacanţa de primăvară a elevilor să 
fie între Florii și Duminica Tomii; să se respecte sărbăto- 
rile religioase. La 12 iunie 1958, prin Sentința nr.180 va 
fi condamnat la 9 ani închisoare pentru delictul de,unel- 
tire contra ordinii sociale”. Se va plimba cu vagonul dubă 
de la Timişoara, Arad, Văcărești, Periprava, Gherla, având 
permanent notat pe foaia de transport,foarte periculos”. 
Se va bucura de libertate în 1964, datorită graţierii gene- 
rale acordată de Ceauşescu. 

„Cred că am bătut recordul transferărilor prin câte 
parohii am trecut”afirma preotul Magheţi Benone Lazăr, 
dar n-am rămas fără pâine. Arestat în noaptea de 6 sep- 
tembrie 1959, abia la securitate află că va fi alăturat unui 
grup de 23 de persoane fiindcă nu-și denunţase mama 
(deja arestată și condamnată), fiindcă era legionar, 
fiindcă avusese numeroase contacte cu cei din rezis- 
tenţă. Pedepsele celor din grup au variat între 15 și 25 
de ani temniţă grea Părintele Magheţi Benone Lazăr va 


primi 15 ani temniţă grea și va avea prilejul să ajungă şi 
la Luciu Giurgeni, de unde se va elibera în anul 1964. 
Atent supravegheat de securitate a fost mereu mutat. 
Nu i se cerea mult — doar să devină informator! Și n-a 
devenit. 

Supus unor interogatorii lungi și deosebit de dure- 
roase fiindcă ar fi fost legionar, părintele Joja Sinesie va 
fi ridicat de la locuinţa sa din Arad, la 5 ianuarie 1949. 
Minte luminată, preocupat în special de studiile teolo- 
gice, ştiind să se folosească de cuvânt pentru a ajunge 
la sufletele drept credincioşilor va avea de înfruntat chi- 
nuri fizice inimaginabile ca şi torturi psihice. Abia la 10 
octombrie 1949 se notează că „a fost sincer”. Judecat la 
Timișoara, va fi încadrat într-un grup de 25 de alţi deţi- 
nuţi. Prin sentinţa ce se va da între 6-22 decembrie 1949 
cu nr. 1800, va fi condamnat la 12 ani temniţă grea. De 
cum părăseşte sala de judecată, i se vor pune lanţuri la 
picioare. Fiindcă se făcea economie la lanţuri, unul lega 
doi. Mersul era îngreunat fiindcă unul avea prins piciorul 
stând iar celălalt, dreptul. Profesorul Atanasie Berzescu 
din Lugoj, îi va fi tovarăș de lanţ. Și-l amintește cu multă 
duioșie.,Era blând și bun, înzestrat cu multă dragoste și 
credinţă în Dumnezeu. Privirile lui m-au încurajat mereu. 
Îşi va găsi sfârşitul în închisoarea de la Văcăreşti în noap- 
tea de 2/3 august 1958. Conducerea închisorii a declarat 
că s-a sinucis. (Un preot nu se sinucide!). Adevărul va ieși 
la iveală cândva! 

Prima mănăstire ortodoxă din ţară, atestată încă din 
secolul al XII-lea, slujită de atunci doar de călugări, este 
situată nu prea departe de Arad, Hodoș Bodrog. 

În noaptea de 22 aprilie 1959 liniştea sfântului locaş 
va fi tulburată de prezenţa unui număr de şapte lucrători 
de la securitate, veniţi nu ca să se închine, ci ca să-i 
aresteze pe doi dintre călugări, Volănescu loan zis lov, și 
pe Lupei loan pentru că au crezut în forţa Divină și au 
încercat, prin puterile lor, să aline suferinţele psihice și 
fizice ale celor care au apelat la ei. În aceeaşi noapte, 22 
aprilie 1959, probabil aceiaşi lucrători de securitate vor 
tulbura şi liniştea mănăstirii de la Gai (Arad) invitând-o 
în maniera caracteristică pe mica stareță Codău Ecaterina 
zisă Patricia. În subsolul securităţii de pe B-dul Loga 
38-42, grupul îşi măreşte efectivul la 7. Deşi măruntă de 
statură, maica Patricia a reuşit să facă faţă amenințărilor. 
Considerată „deosebit de periculoasă”va fi condamnată 
la 15 ani muncă silnică, asemenea lui Volănescu loan zis 
lov, iar Lupei loan zis Irineu va primi doar 6 ani închisoare. 

Chiar dacă n-am reușit să le studiez dosarele, nu-i pot 
lăsa deoparte pe alţi slujitori ai altarului a căror atitudine 
a impus dincolo de gratii prin ţinuta lor, prin comporta- 
rea lor și mai ales prin sprijinul acordat celor în suferinţă 
ca şi ei. Părintele Caceu Cornel își ispăşea deja pedeapsa 
hărăzită de justiţie de 25 de ani temniţă grea la Aiud, în 
1959. Preoţii Felea Ilarion, Tudor Damian și Mureșan Flo- 
rea i se vor alătura. 


6 


Învierea 


ȘAPTE ANI DE LA TRECEREA LA CELE VEȘNICE A 
PATRIARHULUI TEOCTIST ARĂPAŞU (1986-2007) 


Dacă ar fi totuşi, să mă bucur de ceva anume în aceste 
zile, vremuri şi momente de reculegere și reflecţie, este 
faptul că iată, de două milenii încoace, adică de la înte- 
meierea credinţei creştine, suntem capabili să ne cinstim 
şi să ne omagiem eroii istoriei sau martirii credinţei pre- 
cum și personalităţile marcante, universale și naţionale, 
care au amprentat istoria, veacurile și locurile cu activi- 
tatea, cu viaţa și cu învăţăturile ori scrierile lor mult folo- 
sitoare!... Acum, în aceste vremuri am fost părtașii tre- 
cerii la cele veșnice a PF. Părinte Teoctist - Patriarhul 
Bisericii Ortodoxe Române - mare cunoscător şi mărturi- 
sitor al istoriei bimilenare româneşti, totodată apologet 
al dreptei credinţe creștine, care și-a purtat cu toată 
demnitatea și încrederea în Dumnezeu crucea vieţii și a 
slujirii Bisericii lui lisus 
Hristos, vreme de foarte 
mulţi ani!... De aceea, 
pentru noi, începând cu 
anul 2007, ziua de de 30 
iulie, va comemora tot- 
deauna, acest eveniment 
închinat despărțirii doar 
vremelnice şi numai 
pământești de cel de-al 
cincilea Întâistătător al 
Bisericii noastre strămo- 
şești - naţionale, Părintele 
duhovnicesc al Ţării 
Româneşti a sfârşitului de 
veac XX și începutului 
celui de-al XXI -lea,ierar- | 
hul, slujitorul şi monahul 
Teoctist, originar din Moldova lui Ştefan cel Mare și Sfânt 
şi din patria luceafărului Mihai Eminescul... 

Drept urmare, în iureșul acestor zile, la împlinirea a 
şapte ani de la moartea și înmormântarea sa, mi-am adus 
aminte de viaţa, opera şi activitatea covârșitoare şi 
debordantă a Preafericitului Părinte Patriarh Teoctist, a 
cărui plecare dintre noi, neașteptată și mai ales nedorită, 
o regretăm cu toţii!... De ce acest lucru, pentru că odată 
cu plecarea sa dintre noi am senzaţia că se încheie o 
epocă, o generaţie și o pleiadă formidabilă de slujitori 
ai altarului străbun; şi îndeosebi fiindcă îi regretăm cali- 
tăţile sale, personalitatea lui remarcabilă și admirabilă, 
abilităţile sale foarte competente în disciplina teologică 
şi în spiritualitatea tradiţională și autentic - mărturisi- 
toare a Părinților Bisericii, pe care ni le-a cultivat nouă 
în orice loc și în orice timp, cu atâta dăruire, dragoste și 
abnegaţie!... El este și va rămâne în continuare, în con- 

ştiinţa discipolilor, profilul teologului, a cărturarului și a 
omului de cultură cu deschidere spre universal, spre 
consistenţă și acribie științifică, transmisă nouă cu foarte 
multă rigoare, acuitate și exactitate!... Cu vaste și avizate 
cunoștințe în cele mai diverse discipline culturale, isto- 
rice şi teologice, Părintele Patriarh Teoctist inspira tutu- 
ror foarte multă seriozitate, sinceritate, mult discernă- 
mânt și foarte multă blândeţe, nobleţe și cuminţenie 
spirituală, transpunându-ne întotdeauna, într-o stare de 
confort sufletesc și de bucurie duhovnicească!... Tocmai 
din această cauză era foarte apreciat, foarte admirat de 
foarte multă lume, bucurându-se de o popularitate ieșită 
din comun, drept pentru care mai era probabil, și invi- 
diat!... El, Arhipăstorul cu chipul veșnic luminos, a fost 
întotdeauna, consecvent 
probităţii sale intelectu- 
ale, morale și sufleteşti!... 
Pentru acest fapt a fost 
foarte solicitat, fiind 
implicat în foarte multe 
acţiuni şi activităţi, în dife- 
rite comisii bisericești, 
teologice, culturale și aca- 
demice, din cadrul diferi- 
telor instituţii şi universi- 
tăţi românești ori străine, 
şi aceasta pentru că 
metodele și normele sale 
de lucru, de evaluare și 
y cercetare erau cu adevă- 
Fi | rat ştiinţifice, actuale şi 
foarte eficiente!... Mai 
remarcăm faptul că a fost mult iubit de toată lumea, de 
toate vârstele și categoriile sociale, intelectuale ori cul- 
turale: tineri, elevi-seminariști, studenţi-teologi, preoţi, 
călugări și credincioşi, ajutându-i pe foarte mulţi dintre 
ei prin recomandările și sfaturile pe care le-a dat fiecăruia 
în parte, ori de câte ori a fost solicitati... 

Colaborator apropiat și sfetnic luminat al multor pro- 
fesori și ierarhi - fiindcă cei mai mulţi dintre ei îi dato- 
rează ascendenţa și evoluţia, atât spirituală cât și socială 
ori profesională; îndrumător a multor studenţi și docto- 
ranzi, păstor duhovnicesc a atâtor generaţii de preoţi și 
călugări, membru a foarte multe organisme de specia- 
litate din ţară și de peste hotare, am observat cum, la 
înmormântarea sa l-au plâns şi l-au regretat cu toţii, fiind 
conștienți de marea pierdere ce li s-a pricinuit!... 

Cu alte cuvinte, noi creștinii ortodocși români şi nu 
numai, am petrecut vineri 3 august anul 2007, în Cate- 

drala Patriarhală din București — acolo (de) unde și-a 
desfășurat activitatea pastoral — misionară şi culturală, 
şi unde vor aștepta osemintele sale pământești până la 
obşteasca înviere - alături de alţi trei mari înaintași, Patri- 
arhi ai României - pe unul dintre cei mai mari cărturari, 
teologi, ierarhi și ctitori de cuget, spiritualitate și simţire 
românească al veacului nostru, cu o largă deschidere și 
recunoaştere internaţională!... 

Spicuind doar fragmente și frânturi din impresiile și 
sentimentele de fiască recunoștință și preţuire, ce-mi 
copleşesc mintea și inima în aceste momente, m-am dus 
cu gândul la slujba înmormântării acestui mare ierarh, 
teolog şi cărturar al Bisericii noastre Românești, promo- 
tor și apărător al valorilor culturii și spiritualităţii noastre, 
totodată și a ecumenismului celui adevărat, promovat 
atât în ţară cât şi dincolo de graniţele ei... și mă uitam 
cum au participat toţi membrii Sfântului Sinod al Bise- 
ricii Ortodoxe Române, întâistătătorii și reprezentanţii 
celorlalte Biserici Ortodoxe surori, în frunte cu Sanctita- 
tea Sa Bartolomeu | - Patriarhul Ecumenic al Constanti- 
nopolului, care a fost în ultimii ani de foarte multe ori în 
România și care l-a iubit și prețuit pe Părintele Patriarh 
Teoctist într-un mod cu totul special; conducătorii și 
reprezentanţii celorlalte culte și confesiuni din România 
precum și din străinătate, în frunte cu delegaţia special 
sosită de la Vatican; apoi conducătorii politici și militari 
ai ţării, în frunte cu președintele și cu primul-ministru 
- care a decretat ziua prohodirii sale drept zi de doliu 
naţional, după cum de altfel a (și) meritat!... Așadar, toţi 
aceștia au venit să-l prohodească, alături de marea mul- 
ţime de credincioși veniţi din toată ţara cu trenul ori cu 
mașinile sau cu autocarele, de asemenea foarte mulţi 
oameni de știință și de cultură, studenţi, cunoscuţi ori 
apropiaţi și foarte mulţi alţii, încât a fost un ocean de 
oameni, o mulţime imensă, de-a dreptul covârșitoare şi 
impresionantă... Toţi aceștia au dorit să fie martori şi 
părtași la acest eveniment și moment istoric unic în felul 
său, înălţător și crucial în viaţa Bisericii noastrel... 

Drept urmare, în acele zile, am constatat cu bucurie 
şi cu mult optimism că poporul nostru dreptcredincios, 
dimpreună cu slujitorii sfintelor altare din toată ţara și 
din străinătate, în dangătul clopotelor și în rostirea 
pioasă a sfintelor slujbe de pomenire, au știut în urmă 
cu trei ani, să-şi conducă și să-și cinstească Păstorul lor 
spiritual, care le-a purtat grija celor sufleteşti, în toate 
ţinuturile ţării (și în diaspora românească) — în diferitele 
ascultări și trepte ierarhice pe care le-a parcurs în atâţia 
zeci de ani, iar în cea de Patriarh timp de peste douăzeci 
de ani, în vremuri și în condiţii nu întotdeauna ușoare, 
ba dimpotrivă, foarte vitrege, care l-au marcat și pe care 
le-a evocat și regretat cu toată sinceritatea și convinge- 
rea!... Am mai observat faptul, pe parcursul acelor zile, 
că acest eveniment a fost foarte mediatizat și a meritat 
acest lucru cu prisosinţă, căci a trecut la cele veșnice 


Blândul Păstor Duhovnicesc al Bisericii noastre străbune 
şi a poporului nostru românesc, majoritar ortodox.... Am 
văzut, în tot acel răstimp, foarte multă lume, și clericală 
şi laică, plângându-l pe părintele lor, simțindu-se de 
acum încolo părăsiţi și văduviţi, dar convinși că Arhiereul 
Teoctist a plecat să se întâlnească cu Domnul și Mântu- 
itorul nostru lisus Hristos - Arhiereul Cel Veșnic — pe Care 
L-a slujit cu atâta dragoste și devotament întreaga sa 
viaţă!... Mai spun încă odată, că am fost foarte impresi- 
onat de liniştea și starea de reculegere în care s-a des- 
făşurat întreaga slujbă și îndeosebi, momentul procesi- 
unii și al punerii sale în mormântul anume pregătit, unde 
va fi de acum încolo alături de predecesorii săi: Miron, 
Nicodim și lustin — vrednicii Patriarhi pe scaunul istoric 
şi duhovnicesc al Ţării noastre Românești!... Am mai 
remarcat că lumea conștientizează adevărul și realitatea 
că nuva putea fi elaborată istoria contemporană a Bise- 
ricii Ortodoxe Române și a ţării noastre, fără cel de-al 
cincilea Patriarh al României; din motivul că scriitorul, 
cărturarul, monahul, teologul și arhiereul Teoctist este 
o adevărată piatră de hotar pentru cultura și spirituali- 
tatea bisericii şi a poporului nostrul!... 

În încheiere vin să întreb, cu multă nădejde şi 
încredere în Providența Divină, ce va urma după toate 
acestea, care va fi mersul şi evoluţia Bisericii în viitor, 
deoarece iată, ea se confruntă cu o mulţime de probleme 
şi de crize, tot mai acute pe zi ce trece, multe dintre ele 
generate din exteriorul şi în interiorul acesteia!... Lucidi- 
tatea, spiritul său de echipă, respectul faţă de colabora- 
tori, dreapta lui socoteală precum și diplomaţia sa ar fi 
fost de mare folos în continuare, dar am convingerea că 
felul său de a fi şi mai ales, de a vedea și de a trata lucru- 
rile va fi moștenit de către mulţi dintre ucenicii și cola- 
boratorii săi, în frunte cu succesorul său, avându-l astfel 
între noi și mai cu seamă întru noi, fapt pentru care mă 
rog ca Dumnezeu să-i răsplătească toată osteneala şi 
dăruirea de care a fost în stare. Sunt convins că nu va fi 
repede uitat, deși de multe ori suferim de această mala- 
die - a amneziei și a nerecunoștinţei, fiindcă aportul său 
a fost cu adevărat grăitor și elocvent, marcant şi deter- 
minant, din care motiv sunt ferm convins că se va face 
foarte des trimitere și referire la el, așa încât, după cum 
am pomenit și mai sus, Patriarhul Teoctist al Bisericii 
noastre strămoșești - naţionale şi al neamului nostru 
românesc, este ca un far ce luminează și va lumina foarte 
mult timp (și) de acum încolo, deși probabil sunt și dintr- 
aceia care ar dori să se stingă ori să fie stins!... 

Prin urmare, nădăjduiesc că vom știi și pe mai departe 
să ne cinstim înaintaşii aşa cum se cuvine, cu toate că în 
aceste vremuri, preţuim mai mult pe alţii de oriunde şi 
de aiurea, căci ni se para fi mai exotici, mai spectaculoşi, 
mai senzaţionali!... Şi totuşi, suntem încredinţaţi de 
faptul că ce este nobil rămâne iar ce este ieftin, apune; 
căci „noi locului ne ţinem, cum am fost aşa rămânem”! 

HOBIȚA GRĂDIŞTE. 
FILE DE MONOGRAFIE ȘI DE ETNOGRAFIE 


Preot dr. ADRIAN CAREBIA 


„SatulHobiţa Grădiște, aparținător comunei Sarmizegetusa, este situat în partea sudică a judeţului Hunedoara 
și face parte din rândul acelor așezări „mai puţin cunoscute, uneori tăinuite prin locuri greu accesibile, adăpostite 
sub paza unor copaci seculari” despre care nu există foarte multe date, informații, mărturii ori dovezi arheologice. 

Neavând informații istorice exacte, presupunem că „hobenii” au părăsit străvechea așezare de lângă „Podul 
Roșu” din cauza deselor năvăliri ale unor popoare străine și s-au așezat într-o zonă izolată, mai lângă pădure, la 
poalele ultimelor ramificații ale munților Ţarcu, unde au pus bazele actualei localităţi. Așezat în partea de vest a 
Țării Hațegului, este situat la 1 km sud de ruinele vechii capitale a Daciei romane, Ulpia Traiana Augusta Dacica 
Sarmizegetusa, satul se învecinează la est cu Clopotiva (2,7 km), la sud cu munţii Țarcu (1 km), la vest cu satul 
Păucinești (2,8 km) și la nord cu comuna Sarmizegetusa (1 km), de care aparține administrativ. 

În ceea ce privește relieful, caracteristica principală a acestuia este varietatea, întreaga zonă fiind de deal și de 
munte. Vatra satului face parte din depresiunea Ţării Hațegului și are aspectul unui mic platou. 

Potrivit informațiilor oferite de câţiva săteni vârstnici, în anii 1977-1979, primul lăcaș de cult al satului a fost din 
lemn și era situat în străvechea vatră a satului „Hobiţa Mică' dincolo de pârâul numit „Balta'” apa care se desparte 
din Valea Hobiţei, sau Râușor, la Gura Râului. În jurul acestuia se găsea cimitirul sau progadia, cum se și spune în 
graiul local, ale cărui urme pot fi văzute și azi...” (Pr. dr. lonel Popescu). 


istorie lonel Popescu, vicar-eparhial la Arhiepiscopia 
Primăria Sarmizegetusa p Parohia Ortodoxă Română Timişoarei. 


Consilul Local 3 Poucinești Volumul reprezintă o incursiune detaliată în istoria, 


vă invită cultura și spiritualitatea unui minunat colţ de rai hune- 
le prezuntarea Îucrării dorean, pe care autorul, cu migală şi competenţă, le 


“HOBIŢA-GRĂDIŞTE recuperează și le revalorifică, detaliind fresca vieţii aces- 


z = tei comunităţi. 
file de monografie și de etnografie”, După cum bine se ştie, elaborarea unei cărţi mono- 
de preot lonel POPESCU, 


grafice nu este un lucru ușor (iar în cazul de faţă, cu atât 


DUMINICĂ, 18 august 2013, ora 18* mai mult cu cât până în prezent nu a fost scris niciun 
la Căminul Cultural din Sarmizegetusa. . . : 


e CETE 


Programul manifestării include 
concertul extraordinar 
al cvartetului “FURIANT”, 
format din tinerii muzicieni 
Vlad Popescu România), 
Stefano Mesaglio ftata), 
Nika Svark și Gregor Hrabar (Slovenia). 


Vă aşteptăm cu drag! 


Intrarea liberă! 


A trecut aproape un an de când, la sfârșitul lunii 
august 2013 în sala de conferinţe a căminului cultural 
al localităţii Sarmizegetusa, județul Hunedoara unde a 
avut loc lansarea Monografiei localității Hobiţa-Grădiște 
(Editura Cosmopolitanart, Timișoara, 2013, 170 pp.), năs- 
cută sub pana preotului, profesorului și doctorului în 

articol sau studiu referitor la această localitate, după cum 
recunoaște însuși autorul, p.10). 

Ea presupune o muncă imensă şi intensă fiind, ca şi 
în cazul lucrării de față, rezultatul unor cercetări știinţi- 
fice îndelungate și anevoioase, începând de la vestigiile 
arheologice, de la cultura materială și spirituală romană, 
până la evenimentele contemporane. 

Autorul reunește în cuprinsul acestei lucrări izvoare 
istoriografice și de arhivă privitoare la trecutul acestei 
vechi localităţi din dorinţa de a salva, dar și de a pune în 
valoare pentru posteritate ceea ce a mai rămas din boga- 
tul tezaur spiritual şi etnografic al localităţii natale 
Hobiţa-Grădişte. Această preocupare a autorului este 
reliefată și în Cuvântul de binecuvântare pe care 
Preasfinţitul Gurie Georgiu Episcopul Devei și Hunedoa- 
rei l-a alcătuit în întroducerea volumului, arătând că 
istoriografia noastră românească s-a îmbogăţit cu 
această nouă și cuprinzătoare monografie (p. 6). 

Dealtfel și Preasfinţitul Daniil Stoenescu, Episcop 
locţiitor al Daciei Felix, pe baza unei colegialități şi pri- 
etenii duhovniceşti din anii studiilor teologice cu auto- 
rul, semnează un Cuvânt de la suflet la suflet, 
arătând că reușita acestei frumoase și necesare mono- 
grafii i-ar putea fi Poarta Sărutului vremelnic 
înspre veșnicie a autorului cu Hobiţa vetrei strămo- 
șești (p.7). 

În ceea ce priveşte cuprinsul, volumul se prezintă sub 
forma a 23 de capitole inclusiv anexe, imagini și 
bibliografie, din care remarcăm cadrul natural-geografic 
al localităţii, toponimele existente, istoricul obștii sătești 
şi al vieții bisericești, evoluţia învățământului, ocupaţia 
locuitorilor, iar în încheiere bogata zestre a tradiţiilor 
locale, cîteva capitole descriind portul popular, dar și 
cele mai importante sărbători creştinești, nu mai puțin 
datinile și obiceiurile străvechi cum sunt nunta și colin- 
datul. De altfel, la final în cadrul anexei autorul a cules 
câteva colinde, precum și creaţii locale legate de cere- 
monia nunții și a înmormântării, deosebit de interesante 
şi de folos cercetătorilor, folcloriștilor și etnografilor, dar 
şi celor interesaţi de tradiția autentică sătească. 


În ceea ce priveşte grafica pe care o realizează chiar 
autorul, bine intercalată în text ilustrează momentele 
relevante ale istoriei localităţii. 

Meritul său constă în păstrarea parfumului local al 
limbii vorbite, a investigaţiilor cercetării şi a sădirii spe- 
ranţei de viaţă, hobiţenii trecând prin vremuri de 
restriște, păstrându-și însă mereu optimismul. 

Bogăția folclorului şi a datinilor face din Hobiţa- 
Grădiște un perimetru productiv, pentru toate perioa- 
dele istorice, zestre cu care contemporanii se pot mân- 
dri şi care a contribuit la menţinerea statorniciei şi 
civilizaţiei satului. 

Bogăția datinilor și a credințelor populare, bine con- 
servate și cu migală adunate și selectate, aduc un inedit 
al stării culturale de aici și provoacă cititorul la medita- 
ţie și la lectură. 

În elaborarea acestei monografii, autorul a respectat 
metodologia alcătuirii unei lucrări științifice, cu aparat 
critic de excepţie, având la bază izvoare inedite (de 
arhivă) și edite, dar mai ales „istoria orală” și locală con- 
semnată de la „înţelepţii” satului. 

De remarcat, pasiunea, stăruința și meticulozitatea 
în elaborarea lucrării, îmbinate cu spiritul de echilibru și 
onestitate. 

În acelaşi timp, Monografia a fost scrisă într-un stil 
plăcut, ce înlesnește lecturarea și încoronează munca 
autorului. 

Ea se remarcă printr-o ţinută ştiinţifică și metodolo- 
gică deosebită, fiind rezultatul muncii de cercetare și 
creaţie desfășurată pe o perioadă mai îndelungată de 
timp. Este logic structurată, judicios aranjată în pagină. 
Informaţiile oferite sunt actualizate şi conforme cu cele 
oferite de realitate, fiind ilustrate cu aspecte din viaţa 
satului Hobiţa-Grădişte. 

Sursele de informaţie utilizate ca și consemnarea 
bibliografiei se realizează conform uzanțelor obișnuite 
în asemenea cazuri. Fiecare capitol conţine aspecte 
aflate într-o concordanţă deplină cu tema Monografiei. 

Remarcăm în același timp succesiunea logică a capi- 
tolelor, precum și caracterul unitar al Monografiei în 
întregimea ei, problemele abordate fiind fundamentate 
ştiinţific. Subliniem caracterul sistematic al lucrării, for- 
mulările clare, concise, logice. Stilul de prezentare este 
cristalin, patetic pe alocuri, realizând o exprimare corectă 
şi estetică. 

Credem că lucrarea de faţă reprezintă un real câștig 
pentru istoriografia hunedoreană și suntem siguri că ea 
va rămâne o lucrare de referință pentru toţi cei care vor 
să cunoască bogata şi tumultoasa istorie a Hobiţei- 
Grădiște. Considerăm pe drept cuvânt că lucrarea de 
față este o reușită, un volum în care textul și fotografiile 
se împletesc într-o grafică deosebită, la care autorul a 
avut bucuria și satisfacția realizării actului de identitate 
a locului natal. 

Învierea 


ANUL XXII, NR. 11 (171), lulie 2014 


3 SIT UBENIIhicA 


Supliment al revistei „Învierea“ editat de Asociaţia Studenţilor Creștini Ortodocși Români Timișoara 


24 IUNIE, SĂRBĂTOAREA NAȘTERII SFÂNTULUI 
IOAN BOTEZĂTORUL ŞI ZIUA UNIVERSALĂ A IEI 


Cu ocazia sărbătorii Nașterii Sfântului loan Botezătorul 
şi a Zilei Universale a iei, studenții din A.S.C.O.R. Timișoara 
şi nu numai, și-au propus să participe la Sfânta Liturghie 
săvârșită la Catedrala Mitropolitană, îmbrăcaţi în haine 
româneşti. Am spus,„şi nu numai” deoarece spre marea 
noastră bucurie, la chemarea noastră nu au răspuns 
numai studenți, ci persoane de toate vârstele de la 18 
până la 40 de ani. Suntem foarte fericiți de rezultatul 
acestei zile și am hotărât cu toţii ca începând din acest 
an, participarea la Sfânta Liturghie de 24 iunie să se facă 
fiind îmbrăcaţi în costume populare. lată câteva impre- 
sii ale celor care au fost la Sfânta Liturghie cu noi: 

„Azi, de sărbătoarea Nașterii Sfântului loan Boteză- 
orul, vedem cum Ziua Universală a iei devine o sărbă- 
toare care, deși profană, nu poate să nu inspire o activi- 
tate sacră, pentru că totul în lume se bazează pe sacru, 


fiind creaţia AI Dumnezeu și fiind alcătuită după raţiunea 


re 


Studenţimea ortodoxă 


CRISTIAN COVERCĂ 


Sa.Lumea s-a uitat la noi, noi la lume, dar asta am și vrut, 
să vadă lumea frumusețea acestei opere de artă -și nu 
o operă de artă de dragul artei, ci una izvorâtă din viaţă, 
operă de artă a ţăranului român care este costumul 
popular și să pătrundă în adâncul ființei lor, să realizeze 
taina legăturii dintre natură, om și Dumnezeu. Sfânta 
Liturghie ș şi straiele bătrâneşti reprezintă o asociere nu 
mai mulți ne-au întrebat unde mergem după, de la ce 
ansamblu suntem, ce vom cânta, ce vom dansa. Și le 
răspundeam: am venit la Sfânta Liturghie, astăzi este 
sărbătoare. Și pe feţele oamenilor apărea schițată o gri- 
masă: „Pentru atâta lucru doar!?” Dar nu e puţin lucru 
să accepţi chemarea Dumnezeului tău, care s-a făcut 
Om pentru tine și să-L primeşti în tine pentru a 
îndumnezei lumea aceasta. Acesta este scopul Sfintei 
Liturghii, să îndumnezeiască omul. Sfânta Liturghie este 

cea mai mare taină, Taina Împărăției, cum o numea un 
teolog, este taina care transformă această lume în 
Împărăţia lui Dumnezeu. Oamenii de odinioară poate 
că nu înțelegeau acest lucru într-un mod raţional, dar îl 
trăiau. Oamenii îşi organizau viaţa în funcţie de sărbători. 
Acestea făceau legătura între ordinea naturii cu ciclurile 
ei și iconomia dumnezeiască a mântuirii omului, iar în 
centrul oricărei sărbători era Sfânta Liturghie, după care 
începeau jocurile și alte multe obiceiuri. Oamenii nu 
ştiau acest lucru, dar îl făceau, era raţiunea lor de viaţă, 
rațiune care a inspirat și impresionantele costume popu- 
lare. Dar, ca să vedeţi cât de impresionante sunt, trebuie 
să te laşi impresionat de ele, trebuie să stai și să le priveşti, 
dar nu numai să le priveşti, ci şi să le asculţi. Să taci și să 
asculți cum îţi povestesc istoria a două milenii și poate 
mai mult de tradiţie, cum îţi povestesc istoria neamului, 
dar nu o istorie a evenimentelor, ci o istorie a raţiunii 
vieţii. ” Alţii exclamau: „Ce frumos!” Da, într-adevăr, fru- 
mos! Să nu uităm că frumuseţea va mântui lumea. “(Tania 
Timiș) 

„Participarea la Sfânta Liturghie împreună, în straie 
populare, a fost un moment foarte frumos prin care 
câţiva dintre noi am încercat să ne amintim nouă și 
celorlaţi cine suntem, de unde venim, de faptul că avem 
rădăcini în stămoșii noștri, oameni curaţi, iubitori de 
ortodoxie, de tradiție, iubitori de Dumnezeu. Cum spu- 
nea părintele Arsenie Boca: cel mai greu este să faci unul 
din mai mulți. Nădăjduiesc că noi am reușit aceasta ieri, 
că am fost un singur glas"(Ramona Bordea) 

„la, căci despre ea este vorba, este considerată prin- 
cipala componentă a costumului popular. Brodată cu 
mare măiestrie de femeile și fetele românce, ia româ- 
nească a rămas de-a lungul timpului o parte integrantă 
a tezaurului folcloric. Se spune că fiecare proces prin 
care trecea ia, de la toarcerea lânii la cusutul motivelor, 
avea rugăciunea lui proprie care se transmitea din mamă 
în fiică. Pe lângă funcţia ei estetică, ia oglindește relația 
românului cu Dumnezeu și cu natura, crucea, florile, 
focul fiind elementele cele mai des folosite în realizarea 
modelelor care o înfrumusețează. Anul acesta, ia româ- 


nească s-a serbat a doua oară in lume, după ce anul 
trecut s-a declarat ziua de 24 iunie, Ziua Universală a'iei, 
la iniţiativa comunităţii „La Blouse Roumaine”. Pentru a 
sărbători cum se cuvine această moștenire lăsată de 
strămoșii noștri, o data cu sărbătoarea Nașterii Sfântului 
loan Botezătorul, am participat la Sfânta Liturghie pur- 
tând mândri hainele bunicilor, străbunicilor, atât de 
prețioase. Am fost minim 30 de tineri care am împodobit 
Catedrala din Timișoara cu portul popular, iar Liturghia 
parcă nu avea loc în vremurile noastre, ci era de demult, 
cândţăranii aveau astfel de podoabe și nu le purtau doar 
la “ocazii”, ele făceau parte din viaţa lor de zi cu zi, atunci 
când munceau, când se odihneau, când urcau "în sat”la 
horă, dar și în momentele lor de întalnire cu Dumnezeu. 
Fiind croite cu rugăciune, hainele îi purtau pe oameni, 
ele, la rândul lor, în rugăciune. Două moșteniri s-au 
întâlnit marți: credinţa și portul popular și s-au împletit 
atât de bine încât ne-am dat seama că ele nu pot sta 
separat. Nu putem participa la Sfânta Liturghie decât în 
“hainele cele bune', cum de altfel, nu putem aprecia 
valoarea portului fără să avem conștiința unei credințe 
ortodoxe a cărei influenţă se observă in detaliile minuţios 
croite.După Liturghie, nu am urmat tradiţia unei hore 
cu flăcăii si fetele satului, dar a urmat o serie de fotogra- 
fii menite să capteze acea bucurie care se vedea pe chi- 
purile noastre, dar mai ales pe chipurile bătrânilor, sur- 
prinsă atunci când recunoșteau vreun costum din 
regiunea în care s-au născut. Unii dintre ei au întrebat 
dacă vom susţine un spectacol folcloric — "Nu avem spec- 
tacol, ci îl sărbătorim pe Sfântul loan”, am răspuns noi. 
Aşa începe mărturisirea noastră. Promovăm valorile 
românești, le redescoperim și le aducem la suprafaţă 
pentru a fi apreciate.Așa, ne redescoperim pe noi înşine, 
dacă nu știm cine am fost și cine suntem nu vom putea 
şti nici cine am putea fi. Vrem să ne recâștigăm identi- 
tatea pierdută și credinţa in Dumnezeu păstrată cu atâta 
sfințenie de strămoșii noştri. Vrem să creştem 
frumos"(Codruţa Cîrja) 

La anul, de 24 iunie, să ne ajute Dumnezeu să ne 
întâlnim din nou îmbrăcaţi în hainele neamului, la Sfânta 
Litughie ! 

ÎNTÂIA SLUJBĂ 


Din zori s-a adunat jună grupare sa dea sfară în ţară 
că timpul de demult n-a pierit, că gândul din veacuri 
apuse a răsărit in minţile tinere mai viu, că simțământul 
deplin a prins iar rădăcini în inimi, minte şi în grai. 

Grăit-au tare strunele, încălecat-au pe biciclete vajnici 
fraţi şi surori, poposit-au la vatră și încins-au cântare 
curată apoi. La drum cu noi! 


Degrab'poştalionul contemporan ne-a purtat cu sine 
la margine de ţară pe noi, tineri cu rădăcini ardelenești, 
oltenești, moldovenești într-un sătuc din Banat aflat la 
graniţă cu sârbii, Checea având și o comunitate de croaţi 
în componenţă, în cazul în care culorile regionale nu ar 
acoperi întreg spectrul. 

Și ce-am pornit cu traista-n spate că iacătă am și 
ajuns, voinici, veseli și învioraţi, întâmpinați cu drag și 
caldă privire, fiind încredințaţi să înfăptuim Sfânta 
Liturghisire. 


Și am pășit timizi în biserică și am făcut semnul Sfin- 
tei Cruci, după cum a spus părintele, și-apoi ne-am înșirat 
mărgea în jurul stranei şi pe răcoare slujba a început. 

Înveștmântaţi în straie străbune, scoase de la nafta- 
lină pentru ca fluturii din zi să poposească pe flori cu 


LUMINIŢA CAPLEA 
Facultatea de Automatică și Calculatoare, anul III 


migală așternute pe pajiști de in și pânză topită, ne-am 
împletit părul și glasurile într-un ison prelung și ne-am 
bucurat căci, în clipele celea, purtaţi de corzile cântului 
bizantin, ne-am văzut cu ai noștri străbunici și ne-am 
trezit cu sufletele plutind ușor ca aripile fluturilor bătând 
agale prin timp. 

Am fost martori la slujba ancestrală, la tihna traiului 
de veacuri și am trăit plenar căci în acele clipe ne-am 
regăsit atât sinele cât și sinea, n-am mai fugit să ne cău- 
tăm ci ne-am întâlnit în biserică, având Cuvântul cel 
dintâi în glas și în simţire. 


(mi 
> ma e 30 Cr 
>> Did 


“mea pa, 


ra 
LA at: 


Și cum mândrul soare, cu razele-i zglobii s-a așezat 
pe umerii noștri și ne-a mângâiat creștetele cu privirea, 
numai bine că s-au reflectat culori, contraste și fotoni şi 
s-au refractat și s-au închegat în clipe veșnice, prinse 
mănunchi de un culegător de bucurie. 

Cu ajutorul lui Dumnezeu noi, ASCOR-ul din Timişoara 
om mai purta portul popular și la multe alte slujbe din 
parohiile din împrejurimi și-om mai lega glas și cuget şi 
prietenie strânsă, cu pecetea văzduhului și Doamne- 
ajută! de-om strânge și mai mulţi în ceata de colinzi și 
voie bună, că tare fain îi! 

TINERI DIN ASCOR, LA PAROHIA LEUCUȘEŞTI, 
JUD. TIMIŞ 


Duminică, 6 iulie, o parte a membrilor A.S.C.OR. 
Timișoara a participat la Sfânta Liturghie în Parohia 
Leucușești, unde au fost oaspeţii părintelui Bogdan 
Stănilă. 

Vizita se înscrie în lucrarea misionară a tinerilor din 
cadrul A.S.C.O.R., de a desfășura o serie de vizite misio- 
nare în parohiile din mediul rural al eparhiei, pentru a 
da răspunsurile la Sfânta Liturghie, în varianta psaltică, 
și pentru a promova portul tradițional românesc. 


Asociaţia Studienţior Creștini Ortodocși din Timișoara te invită la 


REDACȚIA 


„Adunați laolaltă de credinţa în Dumnezeu, de prie- 
tenia ce ne leagă, de dorinţa de a cânta Sfânta Liturghie, 
îmbrăcaţi în hainele strămoșilor noștri, am participat la 
Sfânta Liturghie la Leucușești și putem spune că bucuria 
a fost de partea tuturor. Nădăjduim ca în lunile ce 
urmează, cu rugăciunile și sprijinul multora dintre voi, 
eforturile noastre să însemne o bucurie împărtășită cât 
mai mult, la cât mai mulți”, a spus Cristian Rădulescu, 
preşedintele A.S.C.O.R. Timișoara. 

Asociaţia Studenţilor Creștini Ortodocși din România 
a fost înfiinţată la 14 iunie 1990, la București, cu binecu- 
vântarea Sfântului Sinod al Bisericii Ortodoxe Române, 
la inițiativa unor studenţi şi doctoranzi de la diferite 
facultăţi. 

Misiunea asociaţiei este promovarea credinţei şi a 
spiritualităţii creștin-ortodoxe, în duhul filocalic redes- 
coperit de pr. prof. Dumitru Stăniloae, cu prioritate în 
mediile universitar şi preuniversitar. 

A.S.C.O.R. urmăreşte, de asemenea, apărarea drep- 
turilor tinerilor şi conştientizarea îndatoririlor pe care 
tinerii creștin-ortodocși le au faţă de Biserică, neam şi 


familie. 
usa 
igiena 


taberele naționale studențești părintele Teofil Părăian 


tabăra cu tema 
MĂNĂSTIREA OAȘA, MUNȚI 


Participarea în 


în tabără este gratuită. Cazarea și masa 
Corint FumoraRORiIR ORI 309 97 e met 

n ŞUREANU 
18 - 28 IULIE 2014 


termenul final de înscrieri este 11 iulie 


tabăra cu tema „Euharistia - Hrana Li 
SCHITUL SF. IOAN EVANGHELISTUL GĂBUD, 


18 -28 SEPTEMBRIE 2014 


termenul final de înscrieri este 11 septembrie 


sunt asigurate de ere 


Manta 0760 604 363 erai: elena_manta2: poz 

Filocalia 


Supliment al revistei „Învierea“ 

ROLUL ICOANEI ÎN VIAŢA TINERILOR 


O minune adevărată petrecută în urmă cu 8 ani, în 
anul 2006, ne-a fost relatată la școală de doamna 
dirigintă. 

Timp de 12 ani a avut un chist la mâna stângă care 
începea să crească în fiecare an și să o doară. A fost la 
un control de specialitate la un medic chirurg care a şi 
programat-o pentru operaţie. 


LUCIA SERTE, cls. a VI-a B 
Școala cu cls. I-VIII, Martin Şuboni” Jebel 


Fiind o persoană foarte credincioasă ea și-a pus 
nădejdea în puterea Lui Dumnezeu și a rugăciunii, așa 
încât nu a plecat la medic și nici nu s-a mai gândit la 
operaţie. 

Anii au trecut, a început să o doară mâna, nu o putea 
îndoi şi se umfla când era obosită. În toţi acești ani 
doamna dirigintă participa la sfânta Liturghie în fiecare 
duminică și sărbătoare, și la Sfântul Maslu în fiecare săp- 
tămână. 

Mergea în fiecare an la sfintele mănăstiri din Moldova 
şi Oltenia, organiza și excursii cu elevii. La mănăstirile 
din Moldova și-a atins mâna de sfintele icoane făcătoare 
de minuni și de sfintele moaște. 

Având evlavie, nădejde și credinţă la sfânta icoană 
făcătoare de minuni de la mănăstirea Neamţ și la moaș- 
tele Cuvioasei Parascheva a observat că acel chist de la 
mână începea să se micșoreze. 

Doamna dirigintă se ruga, postea, făcea milostenie 
şi avea nădejdea că Maica Domnului și Cuvioasa Paras- 
cheva vor mijloci Lui Dumnezeu şi o vor vindeca. Întoarsă 
dintr-o excursie cu elevii de la sfintele mănăstiri din Mol- 
dova a observat că acel chist nu mai era la mână, a dis- 
părut, nu se mai observa nimic. Simţea o căldură la mână, 
acea căldură era izvorâtă din căldura și puterea Maicii 
Domnului și a Cuvioasei Parascheva, la care a avut multă 
evlavie și are. 

lată deci că și acum în zilele noastre se săvârșesc 
minuni sub ochii noștri. Credinţa adevărată deci este 
cea mai mare putere a sufletului nostru. Sfântul Apostol 
Pavel spune: „Credinţa este o încredere neclintită în 
lucrurile nădăjduite, o puternică dovadă a lucrurilor ce 
nu se văd” (Evrei 21, 1). 

Numai o credinţă puternică și adevărată reprezintă 
o putere sufletească în stare să învingă orice greutate, 
să facă minuni, să mute munţii din loc, să învieze morţi, 
să vindece orice boală și neputinţă și să dea viaţă veșnică. 

Atunci când ne rugăm din tot sufletul, când postim 
şi facem milostenie sufletul nostru primeşte aripi și se 
înalţă către Dumnezeu. 

Maica Domnului este apărătoarea și mijlocitoarea 
rugăciunilor noastre către Dumnezeu. Noi trebuie să-i 
cerem ajutorul Preasfintei Născătoare de Dumnezeu în 
toate împrejurările vieţii, că ea este rugătoare către Dum- 
nezeu pentru toate neputinţele noastre. 

În vara anului 1994 în viaţa unchiului meu avea să se 
întâmple o mare suferinţă. Un accident grav de mașină 
i-a schimbat viaţa radical. 

Era căsătorit și în câteva luni urma să devină tată. 
Venind de la gară, unde a condus o rudenie la tren, 
într-o curbă a pierdut controlul volanului şi a intrat cu 
maşina direct într-un copac. A fost transportat de 
urgenţă la spital și i s-a acordat primul ajutor. Medicii îi 
spuneau mătușii mele că mult timp nu va trăi. A fost 
conectat la aparate ca să poată respira și i-au pus per- 
fuzii zi și noapte, era în comă și nu ştia nimic ce se petrece 
cu el. 

Bunica, mama unchiului meu, a stat lângă el tot tim- 
pul şi s-a rugat cu mare credinţă la Dumnezeu să-l vin- 
dece pe unchiul meu. Toată familia se ruga pentru el, au 
ţinut posturi multe şi au mers la Sfântul Maslu. Îşi dorea 
ca el să se facă bine, să se bucure de copilașul lui care 
urma să se nască. Timp de 5 săptămâni a stat în comă 
iar medicii spuneau că va fi scos de la aparate în câteva 
zile. Familia a insistat şi i-a rugat pe medici să-l mai ţină 
câteva zile la aparate, erau siguri că Dumnezeu îl va ajuta 
să-şi revină. 


JI XE” ZI 


=] 


Într-o seară liniştită, cu o zi înainte să fie scos din 
reanimare de la aparate, unchiul meu a început să miște 
mâinile, picioarele şi să deschidă ochii. 

Când l-au văzut, doctorilor nu le venea să creadă. l-au 
făcut analize, film la cap, la coloană și toate erau bune. 
După o săptămână, a început să vorbească și să se ridice 
din pat. A fost externat din spital și recomandat trata- 
ment acasă și control peste o lună. 

După tot ce s-a întâmplat cu el, și-a dat seama că a 
fost o încercare, s-a dus la Biserică să se spovedească și 
să se împărtășească. Se simţea bine pe zi ce trecea și era 
fericit, îi mulțumea prin rugăciuni lui Dumnezeu pentru 
că i-a dat o nouă șansă la viaţă. 

Era bucuros că poate vedea ce e bine și ce e rău. Și-a 
cumpărat multe icoane, mergea la biserică în fiecare 
duminică, iar de sărbători mergea și la mănăstiri, deve- 
nea tot mai credincios. 

După ce soţia lui a adus pelume un băieţel îi mulţu- 
mea și mai mult lui Dumnezeu pentru toate. Crescând, 
băiatul era atât de fericit de tatăl lui și se rugau împreună. 
Unchiul îl învăţa pe băiat cum să se roage, să creadă în 
Dumnezeu și să-l iubească. Îi cumpăra lănţişoare, iconiţe, 
cărţi de rugăciuni. 

Acum băiatul este mare, elev la liceu, e cuminte, cre- 
dincios, învaţă bine și merge regulat la biserică mulţu- 
mindu-i lui Dumnezeu pentru ajutorul care i l-a dat 
familiei și tatălui său. 

ICOANE TINERE 


Datorită bunicilor și părinţilor mei, foarte credincioși, 
eu cred că m-am născut cu icoana în suflet. Chipul 
mamei mele pare desprins dintr-o icoană. Alături de 
bunici și părinţi am trecut de mic pragul multor biserici 
și mănăstiri. 

Am înţeles astfel că icoana reprezintă un model al 
împărăției lui Dumnezeu. Este o imagine ce reprezintă 
frumosul, atitudinea noastră în faţa Divinităţii. 

Adeseori, gândul îmi zbura la marele pictor Nicolae 
Grigorescu: „Ce-ar fi să încerc să pictez și eu icoane?” Dar 
tot eu cugetam că nu am nici talentul și nici ambiția 
marelui pictor... Dar, cine știe? Poate într-o zi ... 

Ajutat de mama, am descoperit tâlcul cuvântului 
„icoană”, Icoana înseamnă „chip”, iar cei ce le realizează 
sunt „zugravi” sau „scriitori de viaţă”. 

Am mai aflat că icoana cu chipul Mântuitorului, al 
Maicii Domnului şi diferitele scene biblice au apărut 
pentru ca și cei neștiutori de carte să înţeleagă ceea ce 
Biblia ne spune prin cuvânt. 

Am citit undeva că icoana este o fereastră spre cer. 
Tot mama mi-a explicat tâlcul acestor afirmaţii: icoanele 
oglindesc lucruri veșnice, ce există în cer. 

Prin intermediul icoanelor, fiecare dintre noi poate 
călători în lumea de dincolo. 


E O 


ALEXANDRU-LUCIAN BRAȘOVEANU 


Noi, creştinii ne rugăm în prezenţa icoanelor, dar 
rugăciunea noastră se înalţă până la cer. Icoana ne ajută 
deci, pe fiecare dintre noi, să intrăm mai ușor în legătură 
cu Dumnezeu. 

Chiar dacă sunt pictate de oameni, icoanele nu sunt 
lucrări ale oamenilor, ci ele reprezintă o „împreună 
lucrare”a omului pe care Dumnezeu l-a înzestrat cu acest 
har și însuşi Dumnezeu. 

De aceea, închinându-ne la icoane noi slăvim numele 
Domnului dar, în același timp, îi recunoaștem și puterile 
Sale cerești, admirând frumuseţea icoanelor, căci, așa 
cum ne învaţă și sfinţii Părinţi, nimic din ce este bun și 
frumos nu se realizează fără ajutorul Tatălui ceresc. 

Să ne închinăm deci la icoane, să le cinstim, să lăudăm 
pe Domnul Dumnezeul nostru și astfel putem avea 
nădejdea că pașii noștri vor fi călăuziţi pe calea binelui, 
şi cu ajutorul lui Dumnezeu ne vom împlini toate visele. 

Aş vrea să închei cu nişte versuri foarte frumoase: 

„Dar iubitul meu creștin, toate de la Domnul vin! 

Și mărimea ta de cruce este după cât poţi duce. 

Dumnezeu e drept în toate și El știe ce împarte, 

Nu te plânge tot mereu, ci te-ncrede în Dumnezeu!” 

(Vasile Culi... - „Crucea Creștinului”) 

E arata, 


Biserica locașul sfânt 
E locul de-nchinare 
Acolo noi ne revărsăm 
A inimii sudoare. 


Acolo noi primim alin 
Cu-a Tatălui îndurare 
Acolo, orice suferim 
Uităm în ascultare. 
NAOMI MOLDOVAN 


CIT rulim pe 


O raza 


Învăţăm mereu, mereu 
Să-L iubim pe Dumnezeu 
Să-l cântăm şi să-L slăvim 
Voia Lui s-o împlinim. 


Soare dulce, curcubeu 
Tu ne dai din cer mereu 
Luna, stele, fulgi uşori 
Fluturași, frumoase flori. 


Mama, tata și bunici 
Aşa noi cei mai mici 
Învăţăm mereu, mereu 


Să ascultăm pe Dumnezeu. 


Între noi când ne jucăm 
Deloc nu ne supărăm 
Învăţăm să ne iubim 

Și de ajutor să fim. 


Din inima mea 

Îţi dăruiesc dragostea, 
lar când mai mari vom fi 
Și mai mult te vom iubi. 


DORIANA CĂPITANU, cls. a V-a 
Școala cu cls. I-VIII, Martin Şuboni” Jebel 


CI e ra 


Doamne, [ie-[i mulţumesc 
Că mi-ai dat ca să iubesc 

O minune de fiinţă, 

Mamă dulce, ce m-alintă. 


Mama mereu mă învaţă, 

Şi mai îmi dă şi-o povaţă, 

Ca în Tine eu să cred, 

De creştinism să nu mă pierd. 


Glasul ei dulce ca mierea, 
Întotdeauna sparge tăcerea. 
Mă alină zi de zi 

Și cu mine ea va fi. 


Mama, doar mama, 

Numai ea mă-nvaţă 

Tot ce e mai bun în viaţă: 
Ori prin faptă, ori prin gând, 
Ori printr-un singur cuvânt. 


Mulţumesc, iubită mamă, 
Zâmbesc dulce-n zori de zi, 
Eşti și vei fi pentru mine 
Singura fiinţă în lume 
Purtând cel mai dulce nume! 
ANA-MARIA RĂDUCU, cls. a V-a 
Școala cu cls. I-VIII „Martin Şuboni” Jebel 


Pargiteruune pentu tata 


Doamne, Tată, Te rog eu 
Să fii bun cu tatăl meu 
De rele să îl păzeşti 

Şi bine să-i dăruiești 


Dă-i un înger păzitor 
Fă-l Tu bun și răbdător 
Pe Tine să Te slujească 
Pe calea Ta să păşească 


Luminează-i Doamne calea 
Ca să cunoască iertarea 
A Ta binecuvântare 
Să nu aibă asemănare. 
ROMINA-ȘTEFANIA FEIER 


DN 

DESPRE IERTARE 


Să parcurgem cuvintele Sfântului Apostol Pavel ros- 
tite acum două mii de ani către locuitorii cetăţii Colose, 
despre virtuțile vieții de creștin și mai ales despre cele 
legate de iubire și iertare! 

Multe virtuţi se răsfrâng cu precădere asupra celor 
de lângă noi. Astfel, iubirea, iertarea, milostenia, grija, 
blândeţea, îndelungă-răbdarea sunt căi prin care dobân- 
dim binecuvântarea lui Dumnezeu, căci făcând celor mici 
ai Săi, Lui Îi facem, cum ne învaţă Sfânta Scriptură. Dintre 
virtuțile ce se revarsă, prin iubire, asupra aproapelui, 
iertarea faţă de semenii noștri este una dintre pietrele 
de temelie ale învăţaturii creștine. 

Atît Sfânta Scriptură, cât și Sfânta Tradiţie vorbesc în 
repetate rânduri despre importanţa iertării. Dintre toate 
cuvintele despre iertare, putem spune, că toată 
cunoașterea și puterea dumnezeieștii Evanghelii se 
cuprinde în următoarea propoziţie: Și ne iartă nouă 
greșelile noastre, precum și noi iertăm greșiţilor noștri 
(Matei 6, 12). 

De aceea, Mântuitorul întărește această poruncă, 
zicând: larde nu veţi ierta oamenilor greșelile lor, nici Tatăl 
vostru nu vă va ierta greșelile voastre (Matei 6, 15) şi Cu 
judecata cu care judecaţi, veţi fi judecaţi, și cu măsura cu 
care măsurați, vi seva măsura (Matei 7, 2).Tot astfel, găsim 
scris: Deci, dacă iţi vei aduce darul tău la Altar și acolo iți 
vei aduce aminte că fratele tău are ceva împotriva ta, lasă 
darul tău acolo, înaintea Altarului, și mergi întâi și 
împacă-te cu fratele tău și, apoi, venind, adu darul tău 
(Matei 5, 23-24). 


Preot BOGDAN NEAGA 


Pentru a înţelege mai bine importanţa iertării seme- 
nilor noștri, Mântuitorul ne-a spus pilda celor doi dator- 
nici (cf. Matei, cap. 18). Pilda se încheie cu următoarele 
cuvinte: Tot așa și Tatăl Meu cel ceresc vă va face vouă, 
dacă nu veţi ierta fiecare fratelui său, din toată inima 
(Matei 18, 35). 

Plin de nedumerire, Sfântul Apostol Petru Îl întreabă 
pe Mântuitorul: Doamne, de câte ori va greși faţă de mine 
fratele meu și-i voi ierta lui? Oare până de șapte ori? Nu-ţi 
zic ție, până de șapte ori, ci până de șaptezeci de ori câte 
șapte (Matei 18, 21-22). 

În alt loc Mântuitorul zice: Du-te și de-acum să nu mai 
păcătuiești! (loan 8, 11). lertarea este deci condiționată 
de îndreptare. 

lertarea este primavirtute ce izvorăște din iubire. Nu 
poate fi concepută o iubire adevărată și practică, fără 
iertare. lertarea este urmarea iubirii curate. lubirea este 
esenţa creștinismului. lertarea este pecetea adevăratu- 
lui creștinism; iertarea ne diferenţiază de necreştini; prin 
iertare, gustăm, încă de aici, o parte din bucuriile mân- 
tuirii ce ne așteaptă în viaţa cea veșnică. 

Sa ascultăm acum cuvântul Sfântului loan Gură de 
Aur, marele teolog de acum aproape 1600 de ani, Des- 
pre foloasele iertării din Omilii la Epistola către Coloseni: 

Gândiţi-vă la toate greșelile de care aveţi a da socoteală 
- și, mai ales, să uitaţi nedreptăţile săvârșite de alţii vouă, 
iertați pe cei care v-au jignit, ca să aveţi dreptul ca înșivă 
să fiţi iertaţi — și să câstigați, astfel, o ușurare a necazurilor 
voastre. 

Ceea ce se rezolvă de la sine, nu va arogați și 
respectaţi astfel legea dumnezeiască — și, mai degrabă, 
lăsaţi să vi se stingă patima fără răsplată pentru voi, în loc 
de a merita o răsplată? 

Dacă lucrarea vremii va șterge ranchiuna, de aici nu 
puteți trage niciun folos. Veţi zice că aducerea aminte a 
jignirii vă înflăcărează mânia? Aduceţi-vă aminte de tot 
binele pe care celce v-ajignita putut să-l săvârșească faţă 
de voi, cum și de tot răul pe care l-aţi făcut altora. 

Vreți să știți ce mare bine este uitarea jignirilor și ce plă- 
cut este aceasta Domnului, mai presus de toate? EI 
pedepsește chiar pe aceia care se bucură de dreaptă 
pedeapsă. Așadar, nu se cade să călcăm în picioare nici pe 
cei pedepsiţi de Dumnezeu și nici pe cei care ne-aujignitl... 

Celui ce a jignit, de asemenea Dumnezeu i-a arătat ce 
are de făcut. l-a poruncit să caute de îndată pe cel pe care 
l-ajignit, să părăsească până și altarul ca să-l afle și să nu 
se reîntoarcă la masa jertfei decât după ce s-a împăcat cu 
acela. Dar aceasta nu-i temei ca să așteptați să vina el, căci 
de faceţi așa, aţi pierdut tot. Numai dacă ieșiţi să-l 
întâmpinați, Dumnezeu va pune înainte o răsplată 
nespusă. 

PELERIN ÎN ŢARA SFÂNTĂ (XVII) 


Un gard înalt de culoare deschisă încadrează poarta 
curţii interioare a bisericii, care este deschisă la acea oră, 
lăsând să se vadă o parte din spaţiul curţii. Deasupra 
porţii scrie cu litere latine: Așezământul românesc lerihon. 

Sunt impresionată de la primii pași. Curtea largă, cu 
multe flori, în dreapta se află scările din marmură alb — 
rozalie și clădirea bisericii sveltă, înaltă în marmură şi 
piatră, cu acoperiș din ţiglă roșie. Turla se ridică semeaţă 
spre cer, cu crucea aurită în vârf, cu marea cupolă. 

În faţă, vis-a-vis de intrarea în curte, la distanţă, cât și 
pe stânga se întind clădirile administrative cu cele trei 
nivele și paraclisul. Pridvoarele sunt încărcate de muș- 
cate înflorite în diverse nuanţe de roșu, roz, violet și albe, 
după cum se găsesc și în apropierea scărilor. Peste tot 
domnește o curăţenie desăvârșită, rafinament și bun 
gust. . 

Urc cele 7-8 trepte din 
marmură până la un pro- 
naos cu un mozaic 
deosebit. 

Înăuntrul bisericii orice 
colţișor impresionează 
prin mesaj, măreție, evla- 
vie, frumuseţe și culoare. 
Iconostasul este din lemn 
și poartă o sculptură deo- 
sebită.  Impresionante 
sunt şi cele 4 coloane 
duble care susţin cupola, 
cu bolta plină de picturi 
murale. Candelabre mari, 
din cristal ce atârnă de 
sus, sfeşnice și lumânări 
aprinse dau lăcașului de 
cult frumuseţe și întregesc atmosfera de linişte şi 
credinţă. 

Spun rugăciunea în faţa altarului și a icoanelor sfinte. 
Remarc cele două icoane mari și icoanele sfinţilor, cât și 
pictura murală în stil bizantin, ce înfăţişează diferite 
scene biblice, dar și chipurile sfinţilor domnitori români, 
îmbrăcaţi în portul românesc tradiţional. 

Ni se vorbeşte despre istoricul așşezământului de la 
începuturi şi până în zilele noastre. Suntem primiţi cu 
bucurie şi prietenie. Într-una dintre săli este arborat 
steagul patriei-simbol al ţării şi mândriei româneşti. Sun- 
tem serviţi cu suc, sirop, apă și biscuiţi. 

Sunt mândră de această realizare și mă bucur că, iată 
„am avut posibilitatea ca în drumul meu să petrec mai 
mult de o oră în acest sfânt lăcaş de pământ românesc 
ce poartă hramul Nașterii Domnului nostru lisus Hristos, 
dar şi hramul Sf. loan lacob Hozevitul -Românul. 


Prof. MARIA TCACIUC BRĂTEANU 


În timp ce străbatem cu autocarul străzile oraşului, 
ni se vorbeşte despre istoria acestuia. lerihonul este 
considerat cel mai străvechi oraş biblic din lume și care 
ar data din anul 7000 î.e.n., din perioada neolitică. 

În sprijinul acestei afirmaţii arheologii au adus 
mărturii, susţinând că pe acest teritoriu s-ar fi succedat 
cel puţin 20 de civilizaţii (este vorba de situl arheologic 
Tel El Sultan). De altfel, orașul se află la 250 m sub nive- 
lul mării, fiind aşezat într-o scufundare tectonică. 

Istoria orașului nu poate fi decât una tumultoasă, ce 
se întinde pe o lungă perioadă de timp. Se știe că vechea 
cetate cananită a lerihonului a fost cucerită de losua, 
care împreună cu poporul lui Israel ar fi înconjurat ceta- 
tea de 7 ori. În timpul regelui Ahab evreii au refăcut 
cetatea în lungul râului Horat, cel, care avea apă amară 

- și pe care Sf. Elisei (uceni- 
cul Sf. Ilie Tesviteanul) ar fi 
îndulcit-o, făcând minu- 
nea schimbării apei. 

Cetatea a devenit 
prosperă stârnind intere- 
sul romanilor. Însuși Împă- 
ratul Antoniu a cucerit-o, 
ca apoi să o dăruiască Cle- 
opatrei-regina Egiptului, 
care la rândul ei a vândut- 
o lui lrod cel Mare, ce a 
declarat cetatea lerihonu- 
lui a doua capitală după 
lerusalim. 

În secolele II şi III oraşul 
era înfloritor, având o 
populaţie preponderent 
creștină (pe timpul Împă- 
ratului Constantin cel Mare în lerihon ar fi existat chiar 
o episcopie ortodoxă ). Perșii și otomanii au nimicit 
populaţia creștină în timpul invaziei lor. Cu toate vitre- 
giile ce s-au abătut de-alungul istorie asupra lerihonului, 
el este și azi un oraș prosper cu multe locuri sfinte. 

Autocarul oprește în dreptul bisericii greco-ortodoxe 
Dudul lui Zaheu -vameșul. Ni se spune că lisus l-ar fi întâl- 
nit pe vameșul Zaheu, un om mic ca statură, când a venit 
la lerihon. Ca să-L vadă, Zaheu s-ar fi urcat în dud. Atunci 
lisus i-ar fi zis: Zaheu, coboară-te în grabă, căci astăzi în 
casa ta trebuie să rămân. (Zaheu, ca vameş, era păcătos). 
Vameșul i-ar fi spus: lată, Doamne, jumătate din avuţia 
mea o dau săracilor și de am năpăstuit întorc împătrit..., 
iar Mântuitorul ar fi zis: Astăzi s-a făcut mântuire casei 
acesteia, căci Fiul Omului a venit să caute și să mântuiască 
pecelpierdut!. Astfel s-a petrecut convertirea vameșului 
Zaheu la pocăință. 


le la Iordan 


teca,blogsDoteoIn 


20 


Învierea 


Intru în curtea bisericii pe o alee lată. Peste tot sunt 
ghivece cu flori, iar în stânga cresc palmieri, măslini şi 
se află paraclisul, unde între zidurile de piatră, un portal 
lasă să se vadă trunchiul unui copac milenar, care este 
dudul lui Zaheu. Deasupra, o cupolă roşie cu cruce. Por- 
talul este susţinut de două coloane din marmură. Am 
reținut de asemenea icoana pictată ce înfățișează scena 
biblică. 

Fotografiez, ca apoi să-mi îndrept privirea spre clă- 
direa bisericii cu clopotniţa, situată pe stânga, cu stea- 
gul alb cu dungi albastre orizontale fluturând în bătaia 
vântului. Cupola vopsită în culoare roşie are în vârful ei 
o cruce aurită. Geamurile bisericii sunt protejate de 
zăbrele metalice. Dincolo de ușa metalică, încadrată de 
cele 4 coloane svelte se deschide în faţa mea interiorul 
predominat de culoarea albastră, cu picturile murale în 
stil bizantin, cu iconostasul în marmură albă, candela- 
brele mari, vitraliile colorate în albastru, mov și alb... 

Remarc câteva picturi ce-i înfăţişează pe lisus și pe 
Zaheu-vameşul lângă copac. La această oră în biserică 
sunt mulţi credincioși ce i-au parte la slujba care este în 
curs de oficiere. 

La ieșire câţiva stropi mari de ploaie ne determină să 
grăbim pașii spre autocar. Până la următorul popasni se 
vorbește despre alte minuni ce le-ar fi înfăptuit Mântu- 
itorul în lerihon. În timpul ultimei călătorii spre lerusalim 
lisus ar fi vindecat în lerihon pe orbul Bartimeu, care i 
s-ar fi adresat: Fiul lui David miluiește-mă !, la care lisus 
ar fi zis: Ce voiești să-ţi fac ?. Orbul a răspuns: Doamne, să 
văd ! lisus a continuat: Vezi, credinţa ta te-a mântuit!, iar 
orbul s-a ridicat şi mergea în urma Lui. 

Următorul popas este la Mănăstirea Sf. Gherasim, ce 
a fost construită în secolul al XIX-lea pe ruinele vechii 
Lavre Kalamon, pe locul unde a poposit Sfânta Familie 
în exilul ei spre Egipt. Lavra Kalamon a fost construită 
ca loc de rugăciune și pelerinaj, dar mai ales pentru a fi 
loc de adăpost pentru pustnicii ce trebuiau să se supună 
regulilor obștei, chiar dacă trăiau în peștera sau chilia 
lor izolată. Datorită zidurilor ei, ridicate ca a unei fortă- 
reţe, perșii, în timpul invaziei, nu au putut să o cucerească 
şi nici să o distrugă în totalitate. Mănăstirea este cunos- 
cută și sub numele de Mănăstirea greco-ortodoxă a 
Maicii Domnului-Kalamon iar Sf. Gherasim a fost cel care 
a reunit sihăstria cu monahismul de obște și cel care a 
fost socotit ocrotitorul animalelor. 

De la poartă, aleea duce de-alungul peretelui lateral 
al mănăstirii. Remarc în apropierea trunchiului unui 
copac un leu din bronz în mărime naturală. Intrarea în 
curtea interioară a bisericii se face pe sub zidurile porţii, 
deasupra căreia se află clopotniţa. Biserica are două 
cupole de mărimi diferite. Deasupra acoperișului se 
înalţă steagul Bisericii Ortodoxe greceşti. 

Intrând în curte, pe partea dreaptă văd expuse multe 
suveniruri, obiecte mici de cult. În faţă este fântâna cu 


icoana Maicii Domnului. În curte câţiva palmieri, flori, 
colivii cu canari și papagali. Urc scările, deasupra cărora 
zboară în voie porumbei. Ni se istorisește faptul că Sfânta 
Familie în fuga ei spre Egipt din calea lui lrod ar fi cerut 
găzduire celor două femei care locuiau în acest loc. Se 
spune că unul dintre copiii uneia plângea zi și noapte. 
Femeile erau soțiile unor tâlhari. Se spune că ele ar fi 
refuzat găzduirea Sf. Familii spunând că la reîntoarcerea 
soţilor, sigur, vor fi descoperiţi și pedepsiţi. Maica Dom- 
nului a insistat și ar fi cerut apă să-L îmbăieze pe Fiul ei. 
Tot în acea apă l-ar fi îmbăiat și pe copilul ce plângea, 
iar acesta s-ar fi liniştit imediat. 

De asemenea se mai spune că Maica Domnului i-ar 
fi dat acelui copil să sugă. Mai târziu, se spune că unul 
dintre cei doi tâlhari răstigniţi odată cu lisus ar fi fost 
acel copilaș, care i-ar fi spus: Nu ești Tu, Hristosul? Mân- 
tuiește-Te pe Tine Însuţi și mântuieşte-ne și pe noi! Pentru 
noi este drept să primim răsplata cuvenită pentru cele ce 
am făcut, dar Omul acesta n-a făcut niciun rău. Adu-ţi 
aminte de mine, când vei veni în Împărăţia Ta. lisus i-ar fi 
zis: Adevărat îţi spun că azi vei fi cu mine în rai! 

În interiorul bisericii admir frescele, catapeteasma în 
trei registre inegale cu marea cruce deasupra, icoanele 
praznicale, cele ale sfinţilor, cu Mântuitorul, icoana Mai- 
cii Domnului, cele ce reprezintă anumite scene biblice, 
arcadele în arc ascuţit, coloanele. 

leșind în curte îndrept aparatul fotografic spre 
clopotniţă, spre zidul ce are trei arcade, spre cele două 
scări laterale, cu mai multe trepte și observ şi fotografiez 
pictura Maicii Domnului (în mărime naturală) ce priveşte 
spre curte, de la nivelul arcadei din mijloc. 

Ni se atrage atenţia asupra Peșterii Maicii Domnului 
ce se găsește imediat lângă intrare, cât şi asupra exis- 
tenţei icoanei făcătoare de minuni - Maicii Domnului 
Hrănitoare de lapte - icoană unică în lume, a icoanei Sf. 
Gherasim cu leul la picioare, a moaștelor Sf. Serafim de 
Sarov (craniul sfântului) și a mozaicului superb ce înfă- 
ţișează un leu, un asin, un șarpe și cel situat central, al 
vulturului bicefal. 

Părăsesc mănăstirea şi mă opresc la magazinul de 
suveniruri de lângă poartă. În autocar ni se spune că în 
viaţa Sf. Gherasim se arată ajutorul pe care l-a dat unui 
leu bolnav, care ar fi avut o așchie în picior. Se spune că 
din acel moment leul nu s-a mai despărţit de Sf. Ghera- 
sim, iar când sfântul a murit leul s-a întins pe mormântul 
lui până în cele din urmă a murit și el. 

De asemenea se știe că la această mănăstire arfitrăit 
şi s-au nevoit doi sfinţi români: Sf. Cuvios losif de la Bise- 
ricani și Sf. Cuvios loan lacob Hozevitul - Românul de la 
Neamţ, înainte de a se stabili pe muntele Hozevei. 

Soarele este la apus și își trimite ultimele sale raze 
spre geamul meu, în timp ce eu meditez la cele văzute 
şi auzite,cu gândul la Cel de Sus şi la cei dragi de acasă. 
Doamne, fii cu noi! 

(a Sine 
Curând mă vei chema la Tine 
Când aripile se vor frânge 


Un clopot ce abia se ţine 
Va suspina și chiar va plânge! 


De ce mi-e milă, ce să spun ? 
Mi-e milă de sufletul meu 

Se v-arăta lui Dumnezeu 
Dar nu e pregătit de drum! 


Taci suflete, că trupul care 
Îl plângi acum şi te-a purtat 
Nu-l plânge că este păcat 
Te-a dus pe căi rătăcitoare! 


Că el se duce în pământ 
Acolo unde putrezește 

Tu îns-acum te pregătește 
Te judecă El, Domnul Sfânt! 


Şi pân'va fi Parusia 

Cu el nu te vei întâlni 
Când îngerul îl va trezi 
Abia atunci va învia! 


IOAN VASILE CHEREGI 


Vom ispăși tot ce-am greșit în viaţă 
Şi-apoi Stăpânul ne va mângâia 
Ne va-nvăţa cum dragostea învaţă 
Îl vom slăvi şi Îl vom adora. 


Merg pe drumul umilinţei 
Și plâng lacrima credinţei, 
Merg şi preamăresc mereu 
Milele lui Dumnezeu. 


Cu lacrimi, eu Te rog pe Tine 
Sădește dragoste în mine 
Și cu mătănii la pământ 
Te rog să-mi dai un cuget blând. 
MELANIA MĂGUREAN 


A 
Ce pot să spun când moartea ne anunţă 
Că va intra în casă în curând... 


Ca un ostaș trimisă-i, nu renunţă 
Să-şi împlinească ordinul tăcând. 


Românul, ca pe-un oaspete-o primește 
Cu mari colaci, cu grâu fiert și cu vin, 
Știind că ea cu cel luat pornește 

Spre-al vieţii Domn, ceresc, etern, divin. 


Spre-a-i trece puntea, nimeni nu se-ndură, 
Dar te-nsoţeşte pe pământ mereu, 
Românul însă nu îi poartă ură, 

De-o clipă-i ea, e veșnic Dumnezeu. 


Românul știe-al ospeţiei lege, 
El o primește și pe ea râzând, 
Dar nu de ea, în sine înţelege 
Că pleacă spre străbuni, tăcut și blând. 


Este nuntirea lui cu veșnicia, 
De-aceea râde și e bucuros, 
Mireasă-i firea, mare-i bucuria 
Că-n duh va fi cu Mirele Hristos. 


Preot COSTICĂ MOROIANU 


În Duminica Floriilor, intră-n Ierusalim ca un rege, 
Tot neamul omenesc din robia păcatului să-l dezlege. 
Acest triumf pe farisei, de ură i-a înnebunit 

Și-au hotărât să fie pe cruce răstignit. 


Apoi în săptămâna patimilor Sale, 

Care ne umplu inima și sufletul de jale; 

Cum poate un om să fie atât de crud, de rău, 

Să umilească, până-n ceasul morţii, pe-aproapele său? 


Urmează Drumul crucii spre al Golgotei calvar, 
Unde Hristos e răstignit ca ultimul tâlhar. 

lisus Nazarineanul regele iudeilor răstignit pe cruce 
Unde, sub povara păcatelor noastre, se frânge. 


Catapeteasma bisericii în două se desparte, 
Se-ntunecă pământul de-atâta nedreptate, 

lar jertfa Sa pe cruce, așa a fost să fie, 

Acum, moartea-i doar poarta, în drum spre veșnicie. 


În noaptea Învierii venim să luăm lumină 
În sufletele noastre scăldate în păcat; 
Viaţa-nvinge moartea și clopotele sună, 
Veniţi de luaţi lumină, Hristos a înviat! 
FELICIA IANCU CRIHAN 


22 


Învierea 


C0//a/ de dun esti, Voamne! 


Atât de bun ești Doamne, 
lar noi, atât de răi, 
Ne-ntoarce dar la Tine, 
Pe noi, copiii Tăi. 

Căci rătăciţi pe drumuri 
Ce nu duc la credinţă 
Ne-alegem idealuri 

Ce duc spre umilinţă. 


Ne-nstrăinăm de Tine, 
Uităm de casa Ta, 
lar răul vieţii vine 
Când nu ne ştim ruga. 


Noi ne dorim atâtea 
Averi, realizări, 
Uităm că bunătatea 
N-aduce supărări. 


Pe drumul vieţii 
Doar bine ne-ai făcut 
Cu-a îngerilor oaste 
Tot răul e înfrânt. 


GABRIELA VIOLETA VĂDUVA 


CJ veghe 


fresce, nișe, cornișe, linişte, 
abside, capitelii, coloane, 
strane unde se ajunge totuși, 
în cele din urmă... 


ieri, în dumbrava cu soare, 
amurgul îşi pleca fruntea. 
căzuse pe gânduri, 
pesemne. 


căprioare cuprinse de temeri 
se ascundeau printre ierburi 
înalte, neatinse de mâini 
profanatoare. 


„de ce?” întreba cineva 
înainte de a primi 
în dar un buchet 
de suflet. 
astăzi miroase a tei 
pretutindeni, 
eşti și Tu aproape, 
atât cât se poate... 
IRINA LUMINIŢA NICULESCU 


» 
Și 4797 cofutt să ună lu Mine 
În preajma Lui copiii se joacă fericiţi 
Sub blânda Sa privire e pace și e bine, 
Căci Cel ce veșnicia în mâna Sa o ţine 
A spus: Lăsaţi copiii să vină la Mine 
Şi nu-i opriţi. 


l-a ridicat în braţe, i-a binecuvântat 

Şi a-nflorit un zâmbet pe chipul lor mereu. 
Cu harul îndurării, cu Sfânt îndemnul Său, 
lisus Nazarineanul, Cuvântul Dumnezeu 
l-a vindecat. 


În raze de lumină sublimă i-a scăldat, 

l-a alinat cu milă, cu dragoste deplină 

Și cu puterea-l sfântă, cu mâna Sa divină, 
Le-a pus în trup viaţă, le-a pus în ochi lumină, 
l-a înviat. 


În glasul său e pace și reazem şi povaţă. 
Căci El e Răsăritul ce lumii S-a vestit, 
E Calea spre lumina cea fără de sfârșit, 
E Adevărul sacru, etern, nebiruit 
Şi e Viaţă. 
La poala crucii Sale copiii sunt păziţi; 
Sub sfânta-l ocrotire să-i creştem se cuvine 
Căci veșnic răsuna-vor cuvintele divine 
Rostind: Lăsaţi copiii să vină la Mine 
Şi nu-i opriţi. 
MARIA ANIA 


Peioae înj 
Me tu 

Privesc în jur și văd zilnic atât de multă durere, 
Oameni triști cu capetele plecate 

Având nevoie de puţină putere, 

Pășesc ușor cu destinele parcă deja curmate. 


Oameni cu speranţe şi cu un viitor în faţă, 
Deznădăjduiţi în toate cele 

Având parcă nevoie de un imbold, de o răsplată, 
De multe ori prea demni pentru a o cere. 


Oameni bătrâni și suferinzi de mult, 
Copii cu copilăria zbuciumată 

Tineri în floarea vârstei cu părul cărunt, 
Oameni cu nădejdea zdruncinată . 


O, Doamne al meu Părinte Preaiubit, 
Priveşte lumea aceasta plină de păcate 
Caută cu ochii Tăi la omul deznădăjduit, 
Şi îl izbăvește de suferinţă şi de moarte . 


Preot CONSTANTIN MILIN 

Ingenunchiez în miez de seară cu ochii înlăcrimaţi, 
Mi-e sufletul atât de trist, de împovărat 

Aş merita, O Doamne, cu o palmă să mă baţi, 

Pe mine al Tău rob, căci prea des Te-am supărat. 


Având pe Maica Sfântă mereu alături, 
Îndrăznesc să plâng cu dor 

Să nu mă lepezi și să mături, 

Al meu suflet plăpând și gol. 


Sunt slujitorul Tău lisuse, 

Dar întinat din pricina acestei vieţi 

Și aş merita din plin să mi se usuce, 
Întregul trup în cursul unei dimineţi. 


Dar îmi revin în fire și plâng, mă tânguiesc, 
Căci Te ştiu lubire, Bun şi Îndurat 
Şi nu mi-aş dori să mai rătăcesc, 
Ci să mă spăl şi să rămân curat. 
Preot CONSTANTIN MILIN 


oroarea 


cer în noapte 
o geană de lumină 
dincolo de lume, 
nici suflet, nici duh, 
nici spirit, nici intelect 
distonant... 
nici drum senin, 


nici munţi mulţi 
(un laitmotiv) 
nici profunzimi, 
să fim sau să nu fim 
neant... 


nu mai pătrund 
în același labirint 
mereu subiectiv, 
nu mai străpung 
fruntea unui alt destin 
consonant... 


dincolo de lume, 
o geană de lumină 
cer în noapte, 
mai mult absolut decât relativ: 
eu Îi spun „Dumnezeu”, 
tu cred că-i spui liant”... 


IRINA LUMINIŢA NICULESCU 


Lumina OTintă 


În sâmbăta cea mare 
Taman în amiaza mare 
Lumină-n suflet am primit 
Când pe Cruce Tu ai pătimit 
Bucurie-n cer şi pe pământ 
Tuturor ne-ai dăruit 

Într-o zi a primăverii 

Locul tainic și-al durerii 


O, ce minune am văzut 

C-acele clipe în veci n-am să le uit 
Când lumina Tu ne-ai dăruit 

Cu ochi-n lacrimi cu toţii ne-am privit 
Pe faţa lor ca după ploaie 

Lacrimile curg șiroaie 


Și întreg pământul e cuprins 
De lumina şi Învierea lui lisus 
Că și soarele strălucitor 

Ne-a dat un semn de după nor 
Un curcubeu imens, multicolor 
Ce se arată tuturor 


Şi dangătul de clopot singur a pornit 
Atunci lumina sfântă a venit 
O, ce bucurie mare 

Ne-ai trimis la fiecare 

Că-n viaţă nici un alt moment 
N-ar fi fost mai concludent 
Decât acela ce-am văzut 
Acum şi-aici l-am mărturisit 
Și aceeași bucurie 

Aş vrea mereu să fie 

Pe faţa lui, pe faţa ta 

Acum, acum şi pururi 


Și să aveţi în inimile voastre 
Imaginea trăirii noastre 
Şi n-am să uit cât viu voi fi 
Cuvântul Lui, și El se va împlini. 
PETRU IOSIF TOMA 

O/langăâe îie-mă CNnloate 


Mângâie-mă Hristoase 
Cu harul Tău ceresc 

Tu știi cât Te iubesc 
Puterile-mi sunt stoarse! 


Cu gândurile lupt 

Şi zilnic mă frământ 
Nu vreau să Te rănesc 
Involuntar greşesc. 


Mă lupt să fiu cuminte 
Se dă război în minte 
Patimile-ntărâtă 
Vrăjmașul ce mă luptă. 


Ajută-mă să scap 
Prostiile din cap 
Să fugă de la mine 
Ajută-mă Stăpâne! 


Imploru-Te lisuse 
Puterile-s distruse 
Voința este moartă 

Şi conștiința mă ceartă. 


Să fiu ca înainte 
Ajută-mă Părinte 
Ridică-mă Stăpâne 
Lucrează şi cu mine! 
Dă-mi timp de pocăință 
Şi-aleasă umilință 

Dă-mi timp de îndreptare 
Să nu mor în uitare! 


Doamne Îţi mulţumesc 
Pentru că mereu m-ai ajutat 
De necaz m-ai scăpat 
Te-ador şi Te iubesc. 


Tu ești Adevărul, Calea și Viaţa 
Nu mă lăsa nicicând 

Că eu Te port în gând 

Îmi ești totul, speranţa. 


Că Tu-mi cunoşti durerea 
Cu mila Ta mă ţii 

Cu harul Tău mă mângăi 
Și îmi dai fericirea. 

Să nu mă lași, nu mă uita 
Sunt fiul Tău' nfiat prin har 
lubește-mă puţin măcar 
Să-Ţi simt dragostea Ta. 


Preot IOAN VASILE CHEREGI 


lumea e altunde acum, 
sau nici nu mai există, 
s-o fi mistuit demult, 
rug de taină noapte și zi... 


negrăite suspine 
ale Duhului, de neînlocuit 
adieri, treceri, stranie revenire 
a necunoașterii de sine... 


din depărtare, 
aceeași înfiorată cuprindere, 
o realitate cât un munte de mare, 
cu aripi înstelate... 


se-apropie de mine 
un gust de veșnicie, 
îl voi păstra — cine știe, 
poate mi-l vei cere... 
IRINA LUMINIŢA NICULESCU 


77 
Sus pe muntele Tabor 
De-aş putea mereu să zbor 


Fiind în mine-atâta dor 
De-acel loc nemuritor 


Unde aici pe munte sus 
Schimbatu-sa la faţă EI, lisus 
Vin creştinii, vin să vadă 

Și cu toţii să-nţeleagă 

Tot ce n-au văzut vreodată 


Și ucenicii Lui când au văzut 
La pământ cu faţa au şi căzut 
Speriaţi ei fiind îndată 
Domnul le-a vorbit în şoaptă: 
Nu vă temeţi de nimic 

Că Eu sunt cu voi un pic 


Și pe când ei s-au deșteptat 
El pe nor s-a ridicat 
Și s-a dus acolo sus 
Al nost Domn, al nost lisus. 


PETRU IOSIF TOMA 

ACTUALITATEA BISERICEASCĂ 


Vizite pastorale și slujiri arhierești. În duminica a 
IV-a după Rusalii — 6 iulie - Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei, a 
fost prezent în mijlocul credincioșilor din Dolaţ, filie a 
parohiei Livezile, protopopiatul Deta. Cu acest prilej, 
ierarhul a săvârșit Sfânta și Dumnezeiasca Liturghie în 

capela cu hramul „Sfântul Mare Mucenic Dimitrie, Izvo- 
râtorul de mir”. La slujbă au participat credincioși din 
localitate, copii şi tineri, care la momentul potrivit din 
Sfânta Liturghie s-au împărtășit cu Trupul şi Sângele 
Domnului. În cuvântul de învăţătură adresat celor 
prezenţi, Preasfinţitul Paisie Lugojanul a subliniat 
învățăturile din Evanghelia duminicală, în care este rela- 
tată vindecarea slugii sutașului. Cu binecuvântarea 
Înaltpreasfinţitului Părinte Nicolae, Mitropolitul Banatu- 
lui, la finalul slujbei, toţi credincioșii prezenţi au primit 
din partea Preasfinţitului Părinte Paisie Lugojanul cărți 
de rugăciune. 

Preasfinţitul Părinte Paisie Lugojanul, Episcop-vicar 
al Arhiepiscopiei Timișoarei, a slujit în Duminica a V-a 
după Rusalii — 13 iulie — a Sfinţilor Părinţi de la Sinodul 
IV Ecumenic, în Parohia Lenauheim, Protopopiatul Sânni- 
colau Mare. lerarhul a săvârșit Sfânta și Dumnezeiasca 
Liturghie în biserica cu hramul „Naşterea Maicii Domnu- 
lui”, înconjurat de un sobor de preoţi și diaconi și de 
numeroși credincioși ai parohiei. Din soborul slujitorilor 
au făcut parte pr. Gheorghe Sutac, protopopul Sânnico- 
laului Mare și pr. Aurelian Ştefan Ciucur, parohul biseri- 


cii din localitate. La finalul slujbei, Preasfinţia Sa a trans- 
mis celor prezenţi binecuvântarea și gândurile de bine 
ale Înaltpreasfinţitului Părinte Nicolae, Mitropolitul Bana- 
tului. 

În Duminica a 7 - a după Rusalii — 27 iulie — Preasfin- 
ţitul Părinte Paisie Lugojanul, Episcop-vicar al Arhiepi- 
scopiei Timişoarei, a fost prezent în mijlocul credincio- 
şilor din Parohia Niţchidorf, Protopopiatul Lugoj. Cu 
acest prilej, ierarhul a săvârșit Sfânta și Dumnezeiasca 
Liturghie în biserica cu hramul „Pogorârea Sfântului Duh”, 
înconjurat de un sobor de preoţi și diaconi. La slujbă au 


participat autorităţi locale, precum și un număr mare de 
credincioși din localitate. La momentul potrivit din 
Sfânta Liturghie, foarte mulţi dintre aceștia s-au împăr- 
tăşit cu Trupul și Sângele Mântuitorului nostru lisus Hris- 
tos. În cuvântul de învăţătură adresat celor prezenţi, 
Preasfinţitul Paisie a explicat Sfânta Evanghelie din dumi- 
nica a 7-a după Rusalii, în care este relatată vindecarea 
a doi orbi și a unui mut din Capernaum. La final slujbei, 
Preasfinţitul Paisie Lugojanul a transmis credincioșilor 
parohiei și pr. Laurian Popa, parohul bisericii, binecu- 
vântarea şi purtarea de grijă a Înaltpreasfinţitului Părinte 
Nicolae, Mitropolitul Banatului. Răspunsurile liturgice au 
fost date de grupul coral „Theoforos” al Arhiepiscopiei 
Timişoarei, condus de diac. dr.lon-Alexandru Ardereanu. 


Hramuri mănăstirești. În fiecare an, la sărbătoarea 
Sfântului Proroc lie Tesviteanul — 20 iulie - are loc hramul 
Mănăstirii Românești, când credincioși din satele înve- 
cinate mănăstirii, din parohiile de pe raza Protopopia- 
tului Făget, precum și din întreg judeţul, trec pragul 
aşezământului monahal pentru a înălța rugăciuni Bunu- 
lui Dumnezeu și pentru a mulţumi Sfântului Proroc lie 
Tesviteanul pentru ajutorul și mijlocirea sa înaintea Mân- 
tuitorului Hristos. Slujbele religioase au început încă din 
ajunul sărbătorii, prin oficierea Vecerniei Mari cu Litie, 
iar în ziua praznicului, Sfânta Liturghie arhierească a fost 
săvârşită de către Preasfinţitul Părinte Paisie Lugojanul, 
Episcop-vicar al Arhiepiscopiei Timişoarei, înconjurat de 
un sobor de slujitori de la mai multe parohii și mănăstiri 

din eparhie. În cadrul slujbei, pr. Vasile Manzur de la 
Parohia Sintești, Protopopiatul Făget, a fost hirotesit 
iconom stavrofor, iar diaconul Emanuel Gafiţa a fost hiro- 
tonit preot pe seama Parohiei Mâtnicu Mic, Protopopi- 

atul Făget. În finalul slujbei, Preasfinţia Sa a transmis 
obștii monahale și credincioșilor prezenţi binecuvânta- 
rea şi dragostea părintească a Înaltpreasfinţitului Părinte 
Nicolae, Mitropolitul Banatului, apoi, alături de soborul 
slujitorilor, a oficiat o slujbă de pomenire pentru fraţii, 
monahii și ctitorii trecuţi la Domnul, care se odihnesc în 
cimitirul mănăstirii. Răspunsurile la Sfânta Liturghie au 
fost date de corul„Osana”al Ligii Tinerilor Creștini Orto- 
docși din Lugoj, condus de prof. Alina Bogoevici. 

Și Mănăstirea Dobrești şi-a sărbătorit Duminică 20 
iulie unul dintre hramuri. Programul religios a debutat 
sâmbătă seara, prin slujirea Vecerniei Mari cu Litie, şi a 
continuat în ziua praznicului cu Sfânta și Dumnezeiasca 
Liturghie, oficiată de către delegatul Centrului eparhial, 
pr. Cristian Constantin, consilier economic al Arhiepi- 
scopiei Timișoarei, alături de un sobor de preoţi și dia- 
coni de la mai multe parohii și mănăstiri din eparhie, în 
frunte cu protos. Matei Buliga, stareţul aşezământului. 
La sărbătoare au luat parte și clerici din alte eparhii din 
ţară, precum şi numeroși credincioși din localitate și din 
parohiile învecinate. La finalul slujbei, a fost rostită o 
rugăciune de mulţumire cu prilejul aniversării zilei de 
naştere a Preafericitului Părinte Daniel, Patriarhul Bise- 
ricii Ortodoxe Române. Răspunsurile liturgice au fost 
date de grupul coral,„Theoforos” al Arhiepiscopiei Timi- 
şoarei, condus de diac. dr. lon-Alexandru Ardereanu. 


Miercuri, 23 iulie, la sediul 
Universităţii de Vest din Timișoara a avut loc susţinerea 
examenului de admitere la ciclul de licenţă pentru anul 
universitar 2014-2015, la Facultatea de Litere, Istorie şi 
Teologie, Specializarea Teologie Pastorală. Examenul a 
constat în susținerea unui interviu duhovnicesc, menit 
să identifice aptitudinile vocaţionale ale candidaţilor, și 
a unei probe scrise la disciplina Dogmatică Ortodoxă. 
Comisia de examinare a fost formată din cadre didactice 
de la Catedra de Teologie, condusă de pr. conf. univ. dr. 
Nicolae Morar. La prima sesiune de admitere s-au înscris 


24 de candidaţi, urmând ca în luna septembrie să se 
desfășoară o nouă sesiune de admitere. 


. La Centrul eparhial 
din Timişoara au avut loc în ziua de 9 iulie, susţinerea 
examenului de licenţă și depunerea jurământului de 
credinţă al studenţilor teologi care au urmat cursurile 
Facultăţii de Litere, Istorie și Teologie din Timişoara, pro- 
moţia 2010-2014. 

Cu binecuvântarea Înaltpreasfinţitului Părinte Nico- 
lae, Mitropolitul Banatului, evenimentul s-a desfășurat 
în sala de festivități a Centrului eparhial, în prezenţa 
comisiei de evaluare, formată din profesori de la Catedra 
de teologie ortodoxă, sub coordonarea pr. conf. dr. Nico- 
lae Morar. Examenul s-a desfășurat în prezenţa Preasfin- 
ţitului Părinte Paisie Lugojanul, Episcop-vicar al Arhie- 
piscopiei Timişoarei și a fost susţinut de către 44 de 
candidaţi. 

În încheierea evenimentului, în biserica cu hramul 
„Sfântul lerarh losif cel Nou de la Partoş”din incinta Cen- 
trului eparhial, a fost oficiată slujba de Te Deum, în semn 
de mulţumire adusă Bunului Dumnezeu pentru purtarea 
de grijă și binefacerile revărsate asupra tinerilor teologi 
și a profesorilor din cadrul Universităţii de Vest din Timi- 
şoara. După slujbă, toţi absolvenţii au depus jurământul 
de credinţă faţă de învăţătura Bisericii Ortodoxe, făgă- 
duind în faţa lui Dumnezeu că o vor apăra și o vor pro- 
povădui toată viaţa lor, urmând porunca Mântuitorului 
Hristos. 

Aniversarea Poliției Române. Joi, 24 iulie, s-au 
împlinit 150 de ani de existenţă a Poliţiei de Frontieră 
Române. Cu acest prilej, în orașul de pe Bega au avut loc 
mai multe manifestări organizate de reprezentanții 
Inspectoratului Teritorial al Poliţiei de Frontieră (ITPF) 
Timișoara, la care au participat delegaţii din partea 
Ungariei și Serbiei, reprezentanţi ai autorităţilor publice 
locale și ai altor structuri ale Ministerului Afacerilor 
Interne, dar şi numeroși timişoreni. 

Programul a debutat cu întâmpinarea oaspeţilor pe 
platoul din faţa Operei Române, în acordurile fanfarei 
Brigăzii 18 Infanterie „Banat” şi cu intonarea imnului de 
stat. Au urmat alocuţiuni din partea oficialităților pre- 
zente şi a reprezentanţilor ITPF Timișoara. Prezent la 
eveniment, Preasfinţitul Părinte Paisie Lugojanul, Epi- 
scop-vicar al Arhiepiscopiei Timișoarei, a transmis feli- 
citările și binecuvântarea Înaltpreasfinţitului Părinte 
Nicolae, Mitropolitul Banatului, cu ocazia împlinirii a 150 
de ani de rodnică activitate desfășurată cu devotament 
şi curaj de instituţia Poliţiei de Frontieră. 


Festival coral la Lugoj. În Duminica a 4-a după Rusa- 
lii- 6iulie — la biserica, Învierea Domnului” din Lugoj s-a 
desfășurat cea de-a V-a ediţie a Festivalului coral„PeTine 
Doamne, Te lăudăm”. Evenimentul a întrunit formaţii și 
grupuri corale din Lugoj, Caransebeș, Buziaș, Glimboca, 
Satu Mare, Deva, Arad, precum şi din diaspora, de la 
Gyula - Ungaria și Vârşeţ — Serbia. 

De 5 ani încoace, în prima duminică din luna iulie, 
biserica Parohiei „Învierea Domnului” din Lugoj este 
gazda unui festival ce aduce la un loc cele mai reprezen- 
tative formaţii şi grupuri corale bisericești din întreg 
Banatul. 

Iniţiatorul evenimentului, pr. paroh Mihai Sidei, a 
vorbit în deschidere despre noutatea ediţiei din acest 
an. Juriul festivalului a fost format din preoţi și profesori, 
specialişti în domeniu, de la mai multe instituţii de cul- 
tură și învăţământ din judeţele Timiș şi Caraș-Severin. 
Din partea Arhiepiscopiei Timișoarei a fost prezent pr. 
Zaharia Pereș, consilier cultural la Centrul eparhial, care 


a transmis aprecierea și gândurile de bine ale ierarhilor 
eparhiei noastre, Înaltpreasfinţitul Părinte Nicolae, Mitro- 
politul Banatului, și Preasfinţitul Părinte Paisie Lugojanul, 
Episcop-vicar al Arhiepiscopiei Timișoarei. 
Evenimentul a fost organizat de Asociaţia Culturală 
„Oppidus”, în colaborare cu biserica „Învierea Domnului 
şi Sfinţii Arhangheli Mihail şi Gavriil” şi Primăria Lugoj. 


Întrunirea pe ţară a Oastei Domnului. Cu binecu- 
vântarea Înaltpreasfinţitului Părinte Nicolae, Mitropolitul 
Banatului, Duminică 13 iulie, a avutloc la Timișoara întâl- 

nirea anuală peţară a membrilor Asociaţiei, Oastea Dom- 
nului”. Evenimentul a reunit la Catedrala Mitropolitană 
sute de credincioși, fraţi ostaşi, veniţi din cele mai înde- 
părtate colţuri ale ţării. Adunarea anuală pe ţară a mem- 
brilor Asociaţiei „Oastea Domnului” a debutat cu oficie- 
rea Sfintei Liturghii arhierești de către Preasfinţitul 
Macarie, Episcopul românilor ortodocși din Europa de 
Nord. 

În continuarea programului, a avut loc deschiderea 
oficială a întrunirii naţionale a Asociaţiei „Oastea Dom- 
nului”. În cadrul acesteia, pr. Gheorghe Itineanţ, coordo- 
natorul filialei din Timișoara, a adresat un cuvânt de 
bun-venit tuturor oaspeţilor din ţară, transmițând toto- 
dată arhiereasca binecuvântare a Înaltpreasfinţitului 
Părinte Mitropolit Nicolae al Banatului și purtarea de 
grijă a Preasfinţitului Părinte Paisie Lugojanul, Episcop- 
vicar al Arhiepiscopiei Timișoarei. Au urmat luări de 
cuvânt din partea reprezentanţilor asociaţiei de la mai 
multe filiale din ţară, precum Sibiu, Zalău, Suceava, Boto- 
şani, Oradea, Craiova, Caransebeș, apoi au avut loc reci- 
taluri de cântări și poezii specifice „Oastei Domnului”. 


Nou număr al revistei mitropolitane. A apărut 
recent la Editura Partoș un nou număr al revistei mitro- 
politane Altarul Banatului (aprilie-iunie 2014). Revista 
cuprinde 160 de pagini și este coordonată de pr. dr. 
Adrian Carebia. 

Rubrică alcătuită de 
GEORGE GIURGIU și VALENTIN BIRĂU 

